open-index/open-wikipedia-markdown huggingface dataset:
ಭೂರೆ ಲಾಲ್

**ಭೂರೆ ಲಾಲ್** (೨೦ ಮಾರ್ಚ್ ೧೯೩೮) ಅವರು ಅಶೋಕಚಕ್ರ ಸನ್ಮಾನಿತರು. ಇವರು ಮಧ್ಯಪ್ರದೇಶದಲ್ಲಿ ಪೊಲೀಸ್ ಸಿಬ್ಬಂದಿಯಾಗಿದ್ದವರು.  ಅಶೋಕಚಕ್ರದ ಗೌರವಕ್ಕೆ ಪಾತ್ರರಾದ ಮೊದಲ ಮಧ್ಯಪ್ರದೇಶದ ಪೊಲೀಸ್ ಅಧಿಕಾರಿ ಎಂಬ ಹೆಗ್ಗಳಿಕೆಗೆ ಇವರದ್ದು.

## ಹಿನ್ನೆಲೆ 
ಶ್ರೀ ಭೂರೇಲಾಲ್ ಅವರು ೨೦ ಮಾರ್ಚ್ ೧೯೩೮ ರಂದು ಮಧ್ಯಪ್ರದೇಶದ ಗುನಾ ಜಿಲ್ಲೆಯ ಬಜರಂಗಗಡ ಗ್ರಾಮದಲ್ಲಿ ಜನಿಸಿದರು. ಅವರ ತಂದೆಯ ಹೆಸರು ಶ್ರೀ ನನ್ಹುಲಾಲ್.

## ವೃತ್ತಿಜೀವನ 
ಶ್ರೀ ಭೂರೇಲಾಲ್ ಅವರು ೨೦ ಜೂನ್ ೧೯೬೫ ರಂದು ಮಧ್ಯಪ್ರದೇಶ ಪೊಲೀಸ್ ಇಲಾಖೆಗೆ ಸೇರಿದರು.  ಅವರು ೭ ವರ್ಷಗಳ ಕಾಲ ಪೊಲೀಸ್ ಇಲಾಖೆಯಲ್ಲಿ ಸೇವೆ ಸಲ್ಲಿಸಿದರು.

## ಘಟನೆಯ ವಿವರ 
ಮಧ್ಯ ಪ್ರದೇಶದ ಗುನಾ ಜಿಲ್ಲೆಯ ಸುತ್ತಮುತ್ತಲಿನ ಪ್ರದೇಶಗಳಲ್ಲಿ ಕುಖ್ಯಾತ ದರೋಡೆಕೋರ ನಹರ್ ಸಿಂಗ್‌ ಲೂಟಿ ಮಾಡುತ್ತಿದ್ದ. ಹಳ್ಳಿಗಳನ್ನು ಕೊಳ್ಳೆಹೊಡೆಯುತ್ತಿದ್ದ ಮತ್ತು ಪೊಲೀಸರಿಗೆ ತಲೆನೋವಾಗಿದ್ದ.

ಜುಲೈ ೧೪, ೧೫ ರ ರಾತ್ರಿ ನಹರ್ ಸಿಂಗ್ ತನ್ನ ಗುಂಪಿನೊಂದಿಗೆ ಗಿಂಡ್ಖೋ ಕಾಡಿನಲ್ಲಿ ಅಡಗಿಕೊಂಡಿದ್ದಾನೆ ಎಂಬ ಸುದ್ದಿ ಬಂದಿತು. ಸುದ್ದಿಯನ್ನು ಪರಿಶೀಲಿಸಲು ಶ್ರೀ ಭೂರೇಲಾಲ್ ಸ್ವತಃ ಕಾಡಿಗೆ ಹೋಗಲು ನಿರ್ಧರಿಸಿದರು. ಇದೊಂದು  ಅಪಾಯಕಾರಿ ನಡೆ.  ಕಾಡಿನಲ್ಲಿ ನಹರ್ ಸಿಂಗ್ ಅಡಗಿಕೊಂಡಿದ್ದನ್ನು ಗಮನಿಸಿ ಈ ವಿಷಯವನ್ನು ತಮ್ಮ ಇಲಾಖೆಗೆ ತಿಳಿಸಿದರು. ಅದರೆ ಪೊಲೀಸ್ ಪಡೆ ಕರ್ಯಚರಣೆಯ ತಯಾರಿಗೆ ಕಾಡಿಗೆ ಬರಲು ಸ್ವಲ್ಪ ಸಮಯವಾಯಿತು.  ಇದನ್ನರಿತ ಶ್ರೀ ಭೂರೇಲಾಲ್ ದರೋಡೆಕೋರರು ಕಾಡನ್ನು ಬಿಡದಂತೆ ಎಚ್ಚರ ವಹಿಸಿದ್ದರು. ತಮ್ಮ ಬಂದೂಕನ್ನು ಸಿಡ್ಡಪರಿಸಿಕೊಂಡು ಡಕಾಯಿತರ ಹತ್ತಿರ ತಲುಪಿದರು.

ಭೂರೇಲಾಲ್ ಅವರನ್ನು ನೋಡಿದ ನಹರ್ ಸಿಂಗ್ ಇವರ ಮೇಲೆ ಗುಂಡಿನ ಅಕ್ರಮಣ ಮಾಡಿದ.  ಇದನ್ನ ನಿರೀಕ್ಷಿಸಿದ ಭೋರೆಲಾಲ್ ಅವರು ಚಾಣಾಕ್ಷತನದಿಂದ ತಪ್ಪಿಸಿಕೊಳ್ಳುತ್ತಿದ್ದರು.  ಡಕಾಯಿತರ ಮೇಲೆ ಪ್ರತಿದಾಳಿಯನ್ನು ಸಹ ನಡೆಸುತ್ತಿದ್ದರು.  ಶ್ರೀ ಭೂರೇಲಾಲ್ ಹೊಡೆದ ಒಂದು ಗುಂಡು ನಹರ್ ಸಿಂಗ್ ನನ್ನು ಹೊಡೆದು ಉರುಳಿಸಿತು.  ಇದನ್ನ ನೋಡಿದ ನಹರ್ ಸಿಂಗನ ಸಂಗಾತಿಗಳು ಭೂರೇಲಾಲ್ ಮೇಲೆ ಆಕ್ರಮಣ ಮಾಡುವಷ್ಟರಲ್ಲಿ ಸಮಯಕ್ಕೆ ಸರಿಯಾಗಿ ಪೋಲೀಸರ ದಂಡು ಆಗಮಿಸಿ ಉಳಿದೆಲ್ಲಾ ಡಕಾಯಿತರನ್ನು ಬಂಧಿಸಿತು.

## ಅಶೋಕ ಚಕ್ರ ಪ್ರಶಸ್ತಿ ಪುರಸ್ಕಾರ 
ಶ್ರೀ ಭೂರೇಲಾಲ್ ಅವರು ತಮ್ಮ ಧೈರ್ಯ ಮತ್ತು ಶೌರ್ಯದಿಂದ ದರೋಡೆಕೋರ  ನಹರ್ ಸಿಂಗ್ ನನ್ನು ಕೊಂದು ಅವನ ಸಹಚರರನ್ನು ಬಂಧಿಸುವಲ್ಲಿ ಯಶಸ್ವಿಯಾದರು. ಅವರ ಈ ಶೌರ್ಯ ಮತ್ತು ಧೈರ್ಯಕ್ಕಾಗಿ ಅವರಿಗೆ ಅಶೋಕ ಚಕ್ರ ವನ್ನು ನೀಡಲಾಯಿತು.

## ಉಲ್ಲೇಖಗಳು 
ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ಬಾಬು ರಾಮ್

ಸಹಾಯಕ ಸಬ್ ಇನ್ಸ್ಪೆಕ್ಟರ್ **ಬಾಬು ರಾಮ್** (೧೯೭೨-೧೯೨೦) ಅವರು ಶ್ರೀನಗರದ ವಿಶೇಷ ಕಾರ್ಯಾಚರಣೆ ಗುಂಪಿನ (ಎಸ್ಒಜಿ)  ಪೊಲೀಸ್ ಅಧಿಕಾರಿ. ಅವರಿಗೆ ಶಾಂತಿ ಸಮಯದ ಅತ್ಯುನ್ನತ ಶೌರ್ಯ ಪ್ರಶಸ್ತಿಯಾದ ಅಶೋಕ ಚಕ್ರ ನೀಡಲಾಯಿತು.

## ಆರಂಭಿಕ ಜೀವನ 
ಜಮ್ಮು ಪ್ರದೇಶದ ಮೆಂಧಾರ್ ಜಿಲ್ಲೆಯ ಪೂಂಚ್ ಜಿಲ್ಲೆ ಧರಣ ಗ್ರಾಮದಲ್ಲಿ ೧೯೭೨ರ ಮೇ ೧೫ರಂದು ಜನಿಸಿದ ರಾಮ್, ಬಾಲ್ಯದಿಂದಲೂ ಸಶಸ್ತ್ರ ಸೇವೆಗಳಿಗೆ ಸೇರಲು ಬಯಸಿದ್ದರು.

## ಪೊಲೀಸ್ ವೃತ್ತಿಜೀವನ 
ಶಿಕ್ಷಣವನ್ನು ಪೂರ್ಣಗೊಳಿಸಿದ ನಂತರ, ಅವರನ್ನು ೧೯೯೯ ರಲ್ಲಿ ಜಮ್ಮು ಮತ್ತು ಕಾಶ್ಮೀರ ಪೊಲೀಸ್‌ನಲ್ಲಿ ಕಾನ್ಸ್ಟೇಬಲ್ ಆಗಿ, ೨೦೦೨ರ ಜುಲೈ ೨೭ ರಂದು ನೇಮಿಸಲಾಯಿತು. ಶ್ರೀನಗರ ವಿಶೇಷ ಕಾರ್ಯಾಚರಣೆ ಗುಂಪಿಗೆ (ಎಸ್. ಒ. ಜಿ.) ಸೇರಿದ  ಅವರು ಹಲವಾರು ಭಯೋತ್ಪಾದನಾ-ವಿರೋಧಿ ಕಾರ್ಯಾಚರಣೆಗಳಲ್ಲಿ ಭಾಗವಹಿಸಿದರು. ಇದರಲ್ಲಿ ಹಲವಾರು ಉಗ್ರಗಾಮಿಗಳು ಹತರಾದರು. ಬಂಡಾಯ ವಿರೋಧಿ ಘಟಕದಲ್ಲಿದ್ದ ಸಮಯದಲ್ಲಿ ೧೪ ಯುದ್ಧಗಳಲ್ಲಿ ಭಾಗವಹಿಸಿದರು. ಅಗ ೨೮ ಭಯೋತ್ಪಾದಕರು ಹತರಾದರು.

ಬಾಬು ರಾಮ್ ಭಯೋತ್ಪಾದನಾ-ವಿರೋಧಿ ಕಾರ್ಯಾಚರಣೆಗಳಲ್ಲಿ ಆಗಾಗ್ಗೆ ಮುಂಚೂಣಿಯಲ್ಲಿದ್ದರು.  ಶೌರ್ಯ ಮತ್ತು ಆತ್ಮಸಾಕ್ಷಿಯ ಕಾರಣಕ್ಕಾಗಿ ಅವರು ಅಕಾಲಿಕ ಬಡ್ತಿ ಪಡೆದರು.

## ದಿಟ್ಟತನ 
ಜಮ್ಮು ಮತ್ತು ಕಾಶ್ಮೀರದ ಪೊಲೀಸ್ ಅಧಿಕಾರಿಗಳು ಮತ್ತು ಭದ್ರತಾ ಪಡೆಗಳು ಪಂಥಾ-ಚೌಕ್ ಮೂಲಕ ಪ್ರಯಾಣಿಸುವ ವಾಹನಗಳನ್ನು ಪರಿಶೀಲಿಸುತ್ತಿದ್ದರು. ನಂತರ ಮೂವರು ಭಯೋತ್ಪಾದಕರು ಮೊಪೆಡ್ನಲ್ಲಿ ಬಂದು ಹೆದ್ದಾರಿಯಲ್ಲಿ ನಿಂತಿದ್ದ ಅರೆಸೈನಿಕ ಪಡೆ ಸದಸ್ಯರ ಮೇಲೆ ದಾಳಿ ಮಾಡಿದರು. ಅವರ ಶಸ್ತ್ರಾಸ್ತ್ರವನ್ನು ತೆಗೆದುಕೊಂಡು ಪೊಲೀಸರು ಮತ್ತು ಭದ್ರತಾ ಪಡೆಗಳ ಮೇಲೆ ವಿವೇಚನಾರಹಿತವಾಗಿ ಗುಂಡು ಹಾರಿಸಿದರು. ದಾಳಿಯ ನಂತರ, ಭಯೋತ್ಪಾದಕರು ಪಂಥಾ-ಚೌಕ್ನ ಧೋಬಿ ಮೊಹಲ್ಲಾವನ್ನು ಪ್ರವೇಶಿಸಿದರು. ತಕ್ಷಣವೇ ಆ ಪ್ರದೇಶವನ್ನು ಸುತ್ತುವರಿದು ಶೋಧ ಕಾರ್ಯಾಚರಣೆಯನ್ನು ಪ್ರಾರಂಭಿಸಲಾಯಿತು. ಎಎಸ್ಐ ರಾಮ್ ಅಡ್ವಾಸ್ಡ್ ಪಾರ್ಟಿಯ ಭಾಗವಾಗಿದ್ದರು. ಅಡಗಿಕೊಂಡಿದ್ದ ಭಯೋತ್ಪಾದಕರ ವಿರುದ್ಧ ದಾಳಿ ನಡೆಸಿದರು, ನಂತರ ಭಯೋತ್ಪಾದಕರು ಜಂಟಿ ಶೋಧ ತಂಡದ ಮೇಲೆ ಗುಂಡು ಹಾರಿಸಿದರು. ಇದು ಎನ್ಕೌಂಟರ್‌ಗೆ ಕಾರಣವಾಯಿತು. ಕಮಾಂಡರ್ ಸೇರಿದಂತೆ ಮೂವರು ಲಷ್ಕರ್-ಎ-ತೈಬಾ (ಎಲ್ಇಟಿ) ಭಯೋತ್ಪಾದಕರ ಹತ್ಯೆಯೊಂದಿಗೆ ಈ ಎನ್ಕೌಂಟರ್ ಕೊನೆಗೊಂಡಿತು. ಆದರೆ, ಈ  ಚಕಮಕಿಯಲ್ಲಿ ರಾಮ್ ಅವರು ಕೊಲ್ಲಲ್ಪಟ್ಟರು. 

## ಅಶೋಕ ಚಕ್ರ 
ಭಾರತದ ೭೫ ನೇ ಸ್ವಾತಂತ್ರ್ಯ ದಿನದ ಸಂದರ್ಭದಲ್ಲಿ,  ಅವರ  ಧೈರ್ಯ, ಸಮರ್ಪಣೆ ಮತ್ತು ಆತ್ಮಸಾಕ್ಷಿಯನ್ನು ಗುರುತಿಸಿ ಅಂದಿನ ರಾಷ್ಟ್ರಪತಿ ರಾಮನಾಥ್ ಕೋವಿಂದ್ ಅವರು ಮರಣೋತ್ತರವಾಗಿ ಅಶೋಕ ಚಕ್ರವನ್ನು ನೀಡಿದರು. ೨೦೨೨ ರ ಗಣರಾಜ್ಯೋತ್ಸವದಂದು ಭಾರತದ ರಾಷ್ಟ್ರಪತಿ ರಾಮ್ ಅವರ ಕುಟುಂಬದವರಿಗೆ ಅದನ್ನು ಪ್ರದಾನ ಮಾಡಿದರು. 

## ಉಲ್ಲೇಖಗಳು 
## ಬಾಹ್ಯ ಕೊಂಡಿ
**ಎಎಸ್ಐ ಬಾಬು ರಾಮ್ ಅವರ ಜೀವನಚರಿತ್ರೆ ಹಿಂದಿಯಲ್ಲಿ-https://hindiyojna.in/asi-babu-ram-biography-in-hindi **

ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ಸಂಜಯ್ ಚೌಹಾಣ್ (ಸೈನಿಕ)

ಕ್ಯಾಪ್ಟನ್ **ಸಂಜಯ್ ಚೌಹಾಣ್** ಅವರು ಶೌರ್ಯ ಚಕ್ರ ಪುರಸ್ಕೃತರು. ಇವರು ೧೬ ನೇ ರಜಪೂತಾನಾ ರೈಫಲ್ಸ್‌ನ ಭಾರತೀಯ ಸೇನಾ ಅಧಿಕಾರಿ. ೧೯೯೪ ರಲ್ಲಿ ಉತ್ತರ ಕಾಶ್ಮೀರದಲ್ಲಿ ವಿದೇಶಿ ಭಯೋತ್ಪಾದಕರ ವಿರುದ್ಧದ ಕಾರ್ಯಾಚರಣೆಯ ನೇತೃತ್ವ ವಹಿಸಿದ್ದಾಗ ಹುತಾತ್ಮರಾದರು. 

ಅವರು ರಜಪೂತ ಕುಟುಂಬದಲ್ಲಿ ಜನಿಸಿದವರು. ೧೯೯೪ರ ಅಕ್ಟೋಬರ್ ೨೮ರಂದು ಜಮ್ಮು ಮತ್ತು ಕಾಶ್ಮೀರ ಲಚ್ಚಿಂಪೋರಾ ಗ್ರಾಮದಲ್ಲಿ ಕ್ಯಾಪ್ಟನ್ ಚೌಹಾಣ್ ಮತ್ತು ಅವರ ಮೂವರು ಸಹಸೈನಿಕರನ್ನು ಕೊಲ್ಲಲಾಯಿತು. 

ಆ ಸಮಯದಲ್ಲಿ, ಜಮ್ಮು ಮತ್ತು ಕಾಶ್ಮೀರ ರಾಜ್ಯವನ್ನು ಅಸ್ಥಿರಗೊಳಿಸುವ ಉದ್ದೇಶದಿಂದ ವಿದೇಶಿ ಭಯೋತ್ಪಾದಕರು ಗಡಿ ನಿಯಂತ್ರಣ ರೇಖೆಯ ಇನ್ನೊಂದು ಬದಿಯಿಂದ ಭಾರತವನ್ನು ಪ್ರವೇಶಿಸಿದ್ದರಿಂದ ಕಾಶ್ಮೀರದ ಬಂಡಾಯವು ಉತ್ತುಂಗದಲ್ಲಿತ್ತು.
## ಆಪರೇಷನ್ ಸಾಹಸ್
ಭಾರತದ ಜಮ್ಮು ಮತ್ತು ಕಾಶ್ಮೀರದಲ್ಲಿ ಮಿಲಿಟರಿ ಪ್ರತಿ-ಬಂಡಾಯ ಕಾರ್ಯಾಚರಣೆಯ ಸಮಯದಲ್ಲಿ, ಕ್ಯಾಪ್ಟನ್ ಚೌಹಾಣ್ ಶತ್ರು ಭಯೋತ್ಪಾದಕ ಗುಂಪಿಗೆ ನುಸುಳಲು ಪ್ರಯತ್ನಿಸಿದರು. ಕಾಶ್ಮೀರದಲ್ಲಿ ತನ್ನ ಮಾಹಿತಿದಾರರ ಜಾಲದಿಂದ ಸಂಗ್ರಹಿಸಿದ ಕಾರ್ಯಸಾಧ್ಯವಾದ ಗುಪ್ತಚರ ಮಾಹಿತಿಯ ಆಧಾರದ ಮೇಲೆ, ಅವರು ಜಮ್ಮು ಮತ್ತು ಕಾಶ್ಮೀರದ ಲಚ್ಚಿಂಪೋರಾದಲ್ಲಿ ಅಡಗಿದ್ದ ವಿದೇಶಿ ಭಯೋತ್ಪಾದಕರ ಮೇಲೆ ದಾಳಿ ನಡೆಸಲು ಯೋಜಿಸಿದ್ದರು. ಈ ಕಾರ್ಯಾಚರಣೆ ಯಶಸ್ವಿಯಾದರೆ, ಕಾಶ್ಮೀರದ ಸೂಕ್ಷ್ಮ ಪ್ರದೇಶದಲ್ಲಿ ವಿದೇಶಿ ಉಗ್ರಗಾಮಿಗಳ ಶ್ರೇಣಿಯನ್ನು ನಿರ್ಮೂಲನೆ ಮಾಡಲು ಕಾರಣವಾಗಬಹುದು ಎಂದು ಯೋಚಿಸಿದ್ದರು.  ವಿದೇಶಿ ಭಯೋತ್ಪಾದಕರ ವೇಷ ಧರಿಸಿದ ಕ್ಯಾಪ್ಟನ್ ಚೌಹಾಣ್ ಮತ್ತು ಅವನ ಜೊತೆಗಿನ ಮೂವರು ಸೈನಿಕರ ತಂಡವು ಎಕೆ-೪೭ ಶಸ್ತ್ರಾಸ್ತ್ರಗಳೊಂದಿಗೆ ಲಚ್ಚಿಂಪೋರಾ ಗ್ರಾಮವನ್ನು ಪ್ರವೇಶಿಸಿತು.  ಜೆಸಿಒ ನೇತೃತ್ವದಲ್ಲಿ ಒಂದು ತುಕಡಿಯು ಹತ್ತಿರದ ಪರ್ವತಶ್ರೇಣಿಯಲ್ಲಿ ಅಡಗಿಕೊಂಡು, ಪರಿಸ್ಥಿತಿಯನ್ನು ಅವರ ಅನುಕೂಲ ಸ್ಥಳದಿಂದ ಗಮನಿಸಬೇಕು ಮತ್ತು ಸಹಾಯಕ್ಕಾಗಿ ಯಾವುದೇ ಕರೆಗೆ ಸ್ಪಂದಿಸಬೇಕು ಎಂದು ತೀರ್ಮಾನಿಸಲಾಯಿತು.  ಸೈನಿಕರ ವೇಷಧಾರಿಗಳಾಗಿದ್ದ ಉಗ್ರಗಾಮಿಗಳಿಗೆ ಅನುಮಾನ ಮೂಡಿತು.  ಶೀಘ್ರದಲ್ಲೇ, ತಂಡವು ಪತ್ತೆಯಾಯಿತು. ಅವರು ಭಯೋತ್ಪಾದಕರ ಗುಂಪಿನಿಂದ ತಪ್ಪಿಸಿಕೊಂಡು ಒಂದು ಗುಡಿಸಲಿನಲ್ಲಿ ತಮ್ಮ ಸ್ಥಾನವನ್ನು ಪಡೆದುಕೊಂಡರು. ಆಗ ಭಯೋತ್ಪಾದಕರು ಬೆಟ್ಟಗಳಿಂದ ಇಳಿದರೂ ಸಹ ಬೆಂಬಲಕ್ಕಾಗಿ ಕರೆ ನೀಡಿದ ಸೈನಿಕರಿಗೆ ಪ್ರತಿಕ್ರಿಯಿಸುವಲ್ಲಿ ಜೆಸಿಒ ವಿಫಲರಾದರು.  ಸೈನಿಕರ ಗುಂಪನ್ನು ಜೀವಂತವಾಗಿ ಸೆರೆಹಿಡಿದು ನಂತರ ಚಿತ್ರಹಿಂಸೆ ನೀಡಿ ಕೊಲ್ಲಲಾಯಿತು. ಹಂದ್ವಾರ ಗ್ರಾಮದ ಮಧ್ಯದಲ್ಲಿ ಸೈನಿಕರ ಛಿದ್ರಗೊಂಡ ದೇಹಗಳು, ಪತ್ತೆಯಾದವು.   ಉಗ್ರಗಾಮಿಗಳು ಅತ್ಯಂತ  ಭೀಕರವಾಗಿ ಸೈನಿಕರ ಬೆರಳಿನ ಉಗುರುಗಳನ್ನು ಹೊರತೆಗೆದು, ಅವರ ಕಣ್ಣುಗಳನ್ನು ಹೊರತೆಗೆದು,  ಅವರ ಕೈಗಳನ್ನು ಕತ್ತರಿಸಿ ಮತ್ತು ಅವರ ಖಾಸಗಿ ಭಾಗಗಳನ್ನು ಅಂಗವಿಕಲಗೊಳಿಸುವ ಮೂಲಕ ಚಿತ್ರಹಿಂಸೆ ನೀಡಿದ್ದಾರೆ ಎಂದು ಬಹಿರಂಗಪಡಿಸಿತು.

ಶತ್ರುವಿನ ಎದುರಿನಲ್ಲಿ ಶೌರ್ಯ ತೋರಿದ್ದಕ್ಕಾಗಿ ಕ್ಯಾಪ್ಟನ್ ಸಂಜಯ್ ಚೌಹಾಣ್ ಅವರಿಗೆ  ಭಾರತದ ಮೂರನೇ ಅತ್ಯುನ್ನತ ಮಿಲಿಟರಿ ಗೌರವಶೌರ್ಯ ಚಕ್ರ ಪ್ರಶಸ್ತಿಯನ್ನು ಮರಣೋತ್ತರವಾಗಿ ನೀಡಿ ಗೌರವಿಸಲಾಯಿತು.

## ಉಲ್ಲೇಖಗಳು 
## ಇತರೆ ಓದು
೧. ಕರ್ನಲ್ ದನ್ವಿರ್ ಸಿಂಗ್ (೧೮ನೇ ಆಗಸ್ಟ್ ೨೦೧೪), ಕಾಶ್ಮಿರ್ಸ್ ಡೆತ್ ಟ್ರಾಪ್; ಟೇಲ್ಸ್ ಆಫ್ ಪರ್ಡಿಫ಼ೈ ಅಂಡ್ ವಾಲೋರ್.  ಲಾನ್ಸರ್ ಪಬ್ಲಿ‌‍ಷರ್ಸ್ ಎಲ್ ಎಲ್ ಸಿ. ಪಿಪಿ.೩೮-೩೯, ಐಎಸ್ ಬಿಎನ್ ೯೭೮-೧-೯೪೦೯೮೮-೧೩-೯

## ಬಾಹ್ಯ ಸಂಪರ್ಕಗಳು 
* ಕಾಶ್ಮೀರಿ ಪಂಡಿತರು : ಒಂದು ಜನಾಂಗೀಯ ಶುದ್ಧೀಕರಣ ಜಗತ್ತನ್ನು ಮರೆತುಬಿಟ್ಟಿದೆ
* ಸಶಸ್ತ್ರ ಪಡೆಗಳ ನ್ಯಾಯಾಧಿಕರಣ, ಪ್ರಧಾನ ಪೀಠ, ನವದೆಹಲಿ ೨೦೦೯ರ ಟಿ. ಎ. ೫೯೪ ರಿಟ್ ಅರ್ಜಿ (೧೯೯೭ರ ಸಿವಿಲ್ ಸಂಖ್ಯೆ ೫೩೪೯)

ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ವರ್ಗ:ಶೌರ್ಯ ಚಕ್ರ ಪುರಸ್ಕೃತರು
ವಿನೋದ್ ಜಿ. ಖಂಡಾರೆ

ಲೆಫ್ಟಿನೆಂಟ್ ಜನರಲ್ **ವಿನೋದ್ ಜಿ. ಖಂಡಾರೆ** ಅವರು ಪರಮ ವಿಶಿಷ್ಟ ಸೇವಾ ಪದಕ, ಅತಿ ವಿಶಿಷ್ಟ ಸೇವಾ ಪದಕ ಹಾಗೂ ಸೇನಾ ಪದಕ ಪುರಸ್ಕೃತರು.  ಇವರು ಭಾರತೀಯ ಸೇನೆಯ ಮಾಜಿ ಅಧಿಕಾರಿಯಾಗಿದ್ದು, ಪ್ರಸ್ತುತ ರಕ್ಷಣಾ ಸಚಿವಾಲಯದಲ್ಲಿ ಪ್ರಧಾನ ಸಲಹೆಗಾರರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಅವರು ೩೧ ಜನವರಿ ೨೦೧೮ ರಂದು ಸಕ್ರಿಯ ಮಿಲಿಟರಿ ಸೇವೆಯಿಂದ ನಿವೃತ್ತರಾದರು.  ೨೦೧೮ ರಿಂದ ೨೦೨೧ ರವರೆಗೆ ಕಾರ್ಯದರ್ಶಿ ಮಟ್ಟದಲ್ಲಿ ಭಾರತದ ರಾಷ್ಟ್ರೀಯ ಭದ್ರತಾ ಮಂಡಳಿ ಸಚಿವಾಲಯದ ಮಿಲಿಟರಿ ಸಲಹೆಗಾರರಾಗಿದ್ದರು.  ತಮ್ಮ ಅಂತಿಮ ಸಕ್ರಿಯ ಮಿಲಿಟರಿ ನೇಮಕಾತಿಯಲ್ಲಿ, ಅವರು ರಕ್ಷಣಾ ಗುಪ್ತಚರ ಸಂಸ್ಥೆ ಮಹಾ ನಿರ್ದೇಶಕರಾಗಿ ಮತ್ತು ಗುಪ್ತಚರ ಇಲಾಖೆಯ ಸಮಗ್ರ ರಕ್ಷಣಾ ಸಿಬ್ಬಂದಿ ಉಪ ಮುಖ್ಯಸ್ಥರಾಗಿ ನವೆಂಬರ್ ೨೦೧೫ ರಿಂದ ಜನವರಿ ೨೦೧೮ ರವರೆಗೆ ಸೇವೆ ಸಲ್ಲಿಸಿದರು.ಪದಾತಿದಳದ ಅಧಿಕಾರಿಯಾಗಿ, ಅವರು ಸಿಯಾಚಿನ್, ಜಮ್ಮು ಮತ್ತು ಕಾಶ್ಮೀರ, ಸಿಕ್ಕಿಂ ಮತ್ತು ಈಶಾನ್ಯ ಪ್ರದೇಶದ ವಿವಿಧ ವಲಯಗಳಲ್ಲಿ ಕಾರ್ಯಾಚರಣೆಯ ಕಾರ್ಯಗಳಲ್ಲಿ ತೊಡಗಿಸಿಕೊಂಡಿದ್ದರು.

## ಸೇನಾ ನಂತರದ ವೃತ್ತಿಜೀವನ 
ಅಕ್ಟೋಬರ್ ೨೦೧೮ ರಲ್ಲಿ ಭಾರತದ ರಾಷ್ಟ್ರೀಯ ಭದ್ರತಾ ಮಂಡಳಿಯ ಸೆಕ್ರೆಟರಿಯೇಟ್‌ನ ಮಿಲಿಟರಿ ಸಲಹೆಗಾರರಾಗಿ ಖಂಡಾರೆ ಅವರನ್ನು ನೇಮಿಸಲಾಯಿತು. ಅವರ ನೇಮಕಾತಿಯ ಭಾಗವಾಗಿ ಎನ್‌ಎಸ್‌ಸಿ‌ಎಸ್ ಮಿಲಿಟರಿ ವಿಭಾಗವನ್ನು ಪುನರುಜ್ಜೀವನಗೊಳಿಸಲಾಯಿತು. ಈ ನಿಯೋಗದಲ್ಲಿ NSCS ಸದಸ್ಯರು, ರಕ್ಷಣಾ ಸಚಿವಾಲಯ, ವಿದೇಶಾಂಗ ವ್ಯವಹಾರಗಳ ಸಚಿವಾಲಯ, ಮೂರು ಸಶಸ್ತ್ರ ಪಡೆಗಳು ಮತ್ತು ರಕ್ಷಣಾ ಉದ್ಯಮದ ಪ್ರತಿನಿಧಿಗಳು ಸೇರಿದ್ದರು. 

## ಗೌರವಗಳು  
* ಯುಎನ್ ಪದಕ-ಒ.ಎನ್.ಯು.ಎಸ್.ಎ.ಎಲ್- ೧೯೯೩ 
* ಸೇನಾ ಪದಕ (ಗ್ಯಾಲಂಟ್ರಿ-ಗಣರಾಜ್ಯೋತ್ಸವ- ೨೦೦೨ 
* ಸೇನಾ ಸಿಬ್ಬಂದಿ ಮುಖ್ಯಸ್ಥರ ಶ್ಲಾಘನಾ ಪತ್ರ-ಸೇನಾ ದಿನ- ೨೦೧೨ 
* ಅತಿ ವಿಶಿಷ್ಟ ಸೇವಾ ಪದಕ-ಗಣರಾಜ್ಯೋತ್ಸವ- ೨೦೧೫ 
* ಪರಮ ವಿಶಿಷ್ಟ ಸೇವಾ ಪದಕ-ಗಣರಾಜ್ಯೋತ್ಸವ- ೨೦೧೭ 

## ಉಲ್ಲೇಖಗಳು 
ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ರಾಯ್ ಸಿಂಗ್ ಯಾದವ್

ಬ್ರಿಗೇಡಿಯರ್ **ರಾಯ್ ಸಿಂಗ್ ಯಾದವ್**,  (೧೭ ಮಾರ್ಚ್ ೧೯೨೫ - ೨೩ ಮಾರ್ಚ್ ೨೦೧೭ ) ಅವರು ಭಾರತೀಯ ಸೇನೆಯ ಅಧಿಕಾರಿ. ಇವರು ೧೯೬೭ರ ನಾಥು ಲಾ ಮತ್ತು ಚೋ ಲಾ ಘರ್ಷಣೆಗಳಲ್ಲಿ ಭಾಗವಹಿಸಿದ್ದಕ್ಕಾಗಿ ಹೆಸರುವಾಸಿಯಾಗಿದ್ದರು. ಸಂಘರ್ಷದ ಸಮಯದಲ್ಲಿ ಅವರು ಪ್ರದರ್ಶಿಸಿದ ಧೈರ್ಯಕ್ಕಾಗಿ ಅವರಿಗೆ ಭಾರತದ ಎರಡನೇ ಅತ್ಯುನ್ನತ ಸೇನಾ ಪ್ರಶಸ್ತಿಯಾದ ಮಹಾವೀರ ಚಕ್ರವನ್ನು  ನೀಡಿ ಗೌರವಿಸಲಾಯಿತು.

ಅವರನ್ನು  **ನಾಥು ಲಾ ಹುಲಿ** ಎಂದೂ ಕರೆಯಲಾಗುತ್ತದೆ. 

## ಆರಂಭಿಕ ಜೀವನ 
ರಾಯ್ ಸಿಂಗ್ ಯಾದವ್ ಅವರು ಪಂಜಾಬ್ ಪ್ರಾಂತ್ಯದ ಗುರ್ಗಾಂವ್ ಜಿಲ್ಲೆ ಕೋಸ್ಲಿ ಗ್ರಾಮದಲ್ಲಿ (ಈಗಿನ ಹರಿಯಾಣ ರಾಜ್ಯದ ರೆವಾರಿ ಜಿಲ್ಲೆ) ೧೯೨೫ರ ಮಾರ್ಚ್ ೧೭ರಂದು ಜನಿಸಿದರು. ಅವರ ತಂದೆ ರಾಯ್ ಸಾಹಿಬ್ ಗಣಪತ್ ಸಿಂಗ್ ಅವರು ೧೯೨೦ರ ದಶಕದಲ್ಲಿ ಬ್ರಿಟಿಷ್ ಭಾರತೀಯ ಸೇನೆಯಲ್ಲಿ ಸೇವೆ ಸಲ್ಲಿಸಿದ್ದರು. ರಾಯ್ ಸಿಂಗ್ ಅವರು ತಮ್ಮ ಹಿರಿಯ ಕೇಂಬ್ರಿಡ್ಜ್ ಪದವಿಯನ್ನು ಜುಲಂದೂರಿನ ಕಿಂಗ್ ಜಾರ್ಜ್ ಮಿಲಿಟರಿ ಶಾಲೆಯಿಂದ ಪಡೆದರು. 

## ಸೇನಾ ವೃತ್ತಿಜೀವನ 
ರಾಯ್ ಸಿಂಗ್ ೧೯೪೪ ರಲ್ಲಿ ಎರಡನೇ ಲೆಫ್ಟಿನೆಂಟ್ ಆಗಿ ಸೇನೆಗೆ ಸೇರಿದರು. ೧೯೫೦ರ ಡಿಸೆಂಬರ್ ೧೦ರಂದು ಅವರನ್ನು ೨ ಗ್ರೆನೇಡಿಯರ್‌ಗಳಿಗೆ ನಿಯೋಜಿಸಲಾಯಿತು.

೧೯೬೭ ರಲ್ಲಿ ಲೆಫ್ಟಿನೆಂಟ್ ಕರ್ನಲ್ ಹುದ್ದೆಯಲ್ಲಿದ್ದ ಅವರು ಸಿಕ್ಕಿಂ ನಾಥು ಲಾ ನಿಯೋಜಿಸಲಾಗಿದ್ದ ೨ ಗ್ರೆನೇಡಿಯರ್ಸ್ ಬೆಟಾಲಿಯನ್‌ಗೆ ಕಮಾಂಡಿಂಗ್ ಮಾಡುತ್ತಿದ್ದಾಗ, ಚೀನಾದ ಸೇನೆಯು ಭಾರತದ ವಶದಲ್ಲಿದ್ದ ಭೂಪ್ರದೇಶದ ಮೇಲೆ ಆಕ್ರಮಣ ಮಾಡಲು ಪ್ರಯತ್ನಿಸಿ ನಾಥು ಲಾ ಮತ್ತು ಚೋ ಲಾ ಘರ್ಷಣೆಗಳಿಗೆ ಕಾರಣವಾಯಿತು. ನಾಥು ಲಾ ಕಣಿವೆಯನ್ನು ಹಿಡಿದಿಡಲು ಮತ್ತು ಚೀನಾದ ಆಕ್ರಮಣಗಳನ್ನು ಸೋಲಿಸಲು, ಲೆಫ್ಟಿನೆಂಟ್ ಕರ್ನಲ್ ರಾಯ್ ಸಿಂಗ್ ತನ್ನ   ಸೈನಿಕರನ್ನು ಮುಂಭಾಗದಿಂದ ಮುನ್ನಡೆಸಿದರು ಮತ್ತು ಶತ್ರುಗಳ ಎದುರಿನಲ್ಲಿ  ಶೌರ್ಯ ಮತ್ತು ಅಸಾಧಾರಣ ನಾಯಕತ್ವವನ್ನು ಪ್ರದರ್ಶಿಸಿದರು. 

## ಜನಪ್ರಿಯ ಸಂಸ್ಕೃತಿಯಲ್ಲಿ 
೨೦೧೮ ರ ಭಾರತೀಯ ಹಿಂದಿ ಭಾಷೆಯ ಚಲನಚಿತ್ರ ಪಲ್ಟಾನ್ ನಲ್ಲಿ  ಬಾಲಿವುಡ್ ನಟ ಅರ್ಜುನ್ ರಾಂಪಾಲ್ ಅವರು ಬ್ರಿಗೇಡಿಯರ್ ರಾಯ್ ಸಿಂಗ್ ಯಾದವ್ ಅವರ ಪಾತ್ರವನ್ನು ನಿರ್ವಹಿಸಿದ್ದಾರೆ.

## ಇದನ್ನೂ ನೋಡಿ 
* ನಾಥು ಲಾ ಮತ್ತು ಚೋ ಲಾ ಘರ್ಷಣೆಗಳು

## ಇತರೆ ಓದು 
* ಮೇಜರ್ ಜನರಲ್ ಡಿ. ಕೆ. ಪಾಲಿತ್, ವಾರ್ ಇನ್ ದಿ ಹೈ ಹಿಮಾಲಯ, ಲ್ಯಾನ್ಸರ್ಸ್

## ಉಲ್ಲೇಖಗಳು 
ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ವರ್ಗ:ಮಹಾವೀರ ಚಕ್ರ ಪುರಸ್ಕೃತರು
ಬೈಜ್ ನಾಥ್ ಸಿಂಗ್

ಶ್ರೀ **ಬೈಜ್ ನಾಥ್ ಸಿಂಗ್**, ಒಬ್ಬ ಭಾರತೀಯ ನಾಗರಿಕರು. ಅವರಿಗೆ ಮರಣೋತ್ತರವಾಗಿ ಭಾರತದ ಅತ್ಯುನ್ನತ  ಶೌರ್ಯ ಪ್ರಶಸ್ತಿಯಾದ ಅಶೋಕ ಚಕ್ರವನ್ನು ನೀಡಲಾಯಿತು. 

## ಆರಂಭಿಕ ಜೀವನ 
ಶ್ರೀ ಬೈಜ್ ನಾಥ್ ಸಿಂಗ್ ಅವರು  ಶ್ರೀ ರೂಪ್ ಸಿಂಗ್ ಅವರ ಪುತ್ರನಾಗಿ ಮಧ್ಯಪ್ರದೇಶ ಭಿಂಡ್ ಜಿಲ್ಲೆಯ ಚಹಿಪುರ ಗ್ರಾಮದಲ್ಲಿ ಜನಿಸಿದರು. ಅವರ ಕುಟುಂಬದಲ್ಲಿ, ಸೈನ್ಯಕ್ಕೆ ಧೈರ್ಯದಿಂದ ಮತ್ತು ಕರ್ತವ್ಯನಿಷ್ಠೆಯಿಂದ ಸೇವೆ ಸಲ್ಲಿಸುವ ಸಂಪ್ರದಾಯವಿತ್ತು.

## ಹಿನ್ನೆಲೆ 
ಭಿಂಡ್ ಜಿಲ್ಲೆಯಲ್ಲಿ ದರೋಡೆಕೋರ ಉಪಟಳವಿತ್ತು.  ಕೆಲವು ದರೋಡೆಕೋರರು ಬಂದು ಇಡೀ ಗ್ರಾಮವನ್ನು ಲೂಟಿ ಮಾಡುತ್ತಾರೆ ಎಂದು ಬೈಜ್ ನಾಥ್ ವಿಷಾದಿಸುತ್ತಿದ್ದರು. ತಮ್ಮ  ಪ್ರದೇಶವನ್ನು ದರೋಡೆಕೋರರ ಭಯೋತ್ಪಾದನೆಯ ಆಳ್ವಿಕೆಯಿಂದ ಮುಕ್ತಗೊಳಿಸಲು, ಬೈಜ್ ನಾಥ್ ಸಿಂಗ್ ತೋರಿದ ಶೌರ್ಯ ಎಲ್ಲರಿಗೂ ಮಾದರಿಯಾಯಿತು. ಇದರ ನಂತರ ದರೋಡೆಕೋರರು ಅವರ ಗ್ರಾಮವನ್ನು ಪ್ರವೇಶಿಸಲು ಹೆದರುವ ಸ್ಥಿತಿ ನಿರ್ಮಾಣವಾಯಿತು.

## ಶೌರ್ಯದ ಪ್ರದರ್ಶನ
ದರೋಡೆಕೋರರು ಬಂದು ಜನರನ್ನು ಯಾವುದೇ ಅಳುಕಿಲ್ಲದೆ ಲೂಟಿ ಮಾಡುತ್ತಿದ್ದರು ಮತ್ತು ಜನರನ್ನು ಕೊಲ್ಲುತ್ತಿದ್ದರು. ಆದರೆ ಒಮ್ಮೆ, ದರೋಡೆಕೋರರು ಮುಂದಿನ ಬಾರಿ ಯಾವಾಗ ಬರುತ್ತಾರೆಯೋ, ಅವರು ಜೀವಂತವಾಗಿ ಹಿಂತಿರುಗುವುದಿಲ್ಲ ಎಂದು ಬೈಜ್ ನಾಥ್ ನಿರ್ಧರಿಸಿದರು. ಮತ್ತು ತಮ್ಮ ಜೀವವನ್ನು ಪಣಕ್ಕಿಟ್ಟು ಅವರು ದರೋಡೆಕೋರರ ವಿರುದ್ಧ ನಿಂತರು. ೧೯೬೯ ರ ಅಕ್ಟೋಬರ್ ೨೨ ರಂದು ಕುಖ್ಯಾತ ದರೋಡೆಕೋರನಾದ ಸರು ಸಿಂಗ್, ಮಾಲ್ಪುರಾ ಗ್ರಾಮದ ಶ್ರೀ ಮೋಹರ್ ಸಿಂಗ್ ಮತ್ತು ಶ್ರೀ ಉದಯ್ ಸಿಂಗ್ ಅವರನ್ನು ಕೊಂದನು. ಈ ಸುದ್ದಿಯನ್ನು ಕೇಳಿದ ಮಾಲ್ಪುರ ಮತ್ತು ರಾಹೌಲಿ ಗ್ರಾಮದ ನಾಗರಿಕರು ಅಪರಾಧ ಸ್ಥಳಕ್ಕೆ ತಲುಪಿ ದರೋಡೆಕೋರರ ಮೇಲೆ  ಗುಂಡು ಹಾರಿಸಲು ಪ್ರಾರಂಭಿಸಿದರು. ಡಕಾಯಿತರು ಅಪಾಯವನ್ನು ಅರಿತುಕೊಂಡು ಓಡಿಹೋದರು. ಆದರೆ ಅಲ್ಲಿಂದ ಹೊಡುವಾಗ, ಅವರು ಮತ್ತೊಬ್ಬ ಗ್ರಾಮಸ್ಥನನ್ನು ಕೊಂದು ಹಾಕಿದರು. ಛಹಿಪುರದ ಪ್ರಜೆ ಬೈಜ್ ನಾಥ್ ಸಿಂಗ್ ಅವರು ಕೂಡ ಗುಂಡಿನ ಸದ್ದು ಕೇಳಿದರು. ಅವರು ತನ್ನ ಬಂದೂಕಿನಿಂದ ದರೋಡೆಕೋರರ ವಿರುದ್ಧ ಹೋರಾಡಲು ನಿರ್ಧರಿಸಿದರು. ದರೋಡೆಕೋರರ ಸಂಖ್ಯೆ ಹೆಚ್ಚಾಗಿದೆ ಮತ್ತು ಅವರ ಬಳಿ ಶಸ್ತ್ರಾಸ್ತ್ರಗಳಿವೆ ಎಂದು ಗ್ರಾಮಸ್ಥರು ಅವರನ್ನು ತಡೆಯಲು ಪ್ರಯತ್ನಿಸಿದರು. ಆದರೆ ಬೈಜ್ ನಾಥ್ ಯಾರ ಮಾತನ್ನೂ ಕೇಳದೆ ದರೋಡೆಕೋರರನ್ನು ಅಟ್ಟಿಸಿಕೊಂಡು ಹೋದರು. ಸುಮಾರು ೧ ಕಿ. ಮೀ. ವರೆಗೆ ದರೋಡೆಕೋರರನ್ನು ಹಿಂಬಾಲಿಸಿದ ನಂತರ, ಅವರು ಶತ್ರುಗಳ ಗುಂಪನ್ನು ನೋಡಿದರು. ಬೈಜ್ ನಾಥ್ ದರೋಡೆಕೋರರಿಗೆ ಸವಾಲು ಹಾಕಿ ಅವರ ಮೇಲೆ ಗುಂಡು ಹಾರಿಸಲು ಪ್ರಾರಂಭಿಸಿದರು. ಅವರು ಪ್ರತಿದಾಳಿ ನಡೆಸಿ ಸುಮಾರು ಅರ್ಧ ಘಂಟೆಯವರೆಗೆ ಗುಂಡು ಹಾರಿಸುತ್ತಲೇ ಇದ್ದರು. ಬೈಜನಾಥ್ ಇನ್ನೂ ಏಕಾಂಗಿಯಾಗಿ ಹೋರಾಡುತ್ತಿದ್ದರು. ಸ್ವಲ್ಪ ಸಮಯದ ನಂತರ, ದರೋಡೆಕೋರರು ಅವರನ್ನು ಸುತ್ತುವರೆದರು. ಅಪಾಯವನ್ನು ಅರಿತ ಬೈಜ್ ನಾಥ್ ತಮ್ಮ ಸ್ಥಳವನ್ನು ಬದಲಾಯಿಸಲು ಪ್ರಯತ್ನಿಸಿದರು, ಆದರೆ ಅಷ್ಟರಲ್ಲಿ, ದರೋಡೆಕೋರರು ಅವರನ್ನು ಗುರಿಯಾಗಿಸಿಕೊಂಡಿದ್ದರು. ಅವರಿಗೆ ಹಲವು ಗುಂಡುಗಳು ತಗುಲಿ ಸ್ಥಳದಲ್ಲೇ ಸಾವನ್ನಪ್ಪಿದರು.

## ಅಶೋಕ ಚಕ್ರ ಪ್ರಶಸ್ತಿ  
ದರೋಡೆಕೋರರೊಂದಿಗೆ ಏಕಾಂಗಿಯಾಗಿ ಹೋರಾಡಿ ಅಪಾರ ಧೈರ್ಯವನ್ನು ತೋರಿಸಿದ ಅವರ ಅದ್ಭುತ ಶೌರ್ಯಕ್ಕಾಗಿ, ಅವರಿಗೆ ಮರಣೋತ್ತರವಾಗಿ ಅಶೋಕ ಚಕ್ರ ನೀಡಲಾಯಿತು.

## ಉಲ್ಲೇಖಗಳು 
ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ಮಹಾಸುಂದರಿ ದೇವಿ

**ಮಹಾಸುಂದರಿ ದೇವಿ** ಅವರು (೧೫  ಏಪ್ರಿಲ್ ೧೯೨೨-೪ ಜುಲೈ ೨೦೧೩)  ಭಾರತೀಯ ಕಲಾವಿದೆ. ಮಧುಬನಿ ವರ್ಣಚಿತ್ರಕಾರ್ತಿ. ೧೯೯೫ರಲ್ಲಿ ಮಧ್ಯಪ್ರದೇಶ ಸರ್ಕಾರ ಅವರಿಗೆ ತುಳಸಿ ಸಮ್ಮಾನವನ್ನು ನೀಡಿ ಗೌರವಿಸಿತು ಮತ್ತು ೨೦೧೧ ರಲ್ಲಿ ಅವರು ಭಾರತ ಸರ್ಕಾರ ಪದ್ಮಶ್ರೀ ಪ್ರಶಸ್ತಿಯನ್ನು ಪಡೆದರು.

## ಜೀವನಚರಿತ್ರೆ 
ತಮ್ಮ ಚಿಕ್ಕಮ್ಮನಿಂದ ಚಿತ್ರಕಲೆ ಮತ್ತು ಮಧುಬನಿ ಕಲೆಯನ್ನು ಕಲಿಯಲು ಪ್ರಾರಂಭಿಸಿದರು.

ಅವರು ತಮ್ಮ ೧೮ ನೇ ವಯಸ್ಸಿನಲ್ಲಿ ಶಾಲಾ ಶಿಕ್ಷಕ ಕೃಷ್ಣ ಕುಮಾರ್ ದಾಸ್ ಅವರನ್ನು ವಿವಾಹವಾದರು.

೧೯೬೧ ರಲ್ಲಿ, ದೇವಿ ಆಗ ಪ್ರಚಲಿತದಲ್ಲಿದ್ದ ಪರ್ದಾ (ವೀಲ್) ವ್ಯವಸ್ಥೆಯನ್ನು ತೊರೆದು ಒಬ್ಬ ಕಲಾವಿದೆಯಾಗಿ ತಮ್ಮದೇ ಆದ ಸ್ಥಾನವನ್ನು ಸೃಷ್ಟಿಸಿದರು. ಅವರು ಮಿಥಿಲಾ ಹಸ್ತಶಿಲ್ಪ ಕಲಾಕರ್ ಉದ್ಯೋಗ್ ಸಮಿತಿ ಎಂಬ ಸಹಕಾರಿ ಸಂಘವನ್ನು ಸ್ಥಾಪಿಸಿದರು, ಇದು ಕರಕುಶಲ ವಸ್ತುಗಳಿಗೆ, ಕಲಾವಿದರ ಬೆಳವಣಿಗೆ ಮತ್ತು ಅಭಿವೃದ್ಧಿಗೆ ಬೆಂಬಲ ನೀಡಿತು. ಮಿಥಿಲಾ ಚಿತ್ರಕಲೆಯ ಜೊತೆಗೆ,  ಜೇಡಿಮಣ್ಣು, ಕಾಗದದ ಮಚ್ಚೆ, ಸುಜಾನಿ ಮತ್ತು ಸಿಕ್ಕಿಗಳಲ್ಲಿ ತಮ್ಮ ಪರಿಣತಿಯನ್ನು ಹೊಂದಿದ್ದರು. ಅವರ ಕುಟುಂಬದ ಪ್ರಕಾರ, ದೇವಿ ತಮ್ಮ ಕೊನೆಯ ವರ್ಣಚಿತ್ರವನ್ನು ೨೦೧೧ ರಲ್ಲಿ ರಚಿಸಿದರು. ದೇವಿ ಅವರು ತಮ್ಮ ೯೨ನೇ ವಯಸ್ಸಿನಲ್ಲಿ ಖಾಸಗಿ ಆಸ್ಪತ್ರೆಯಲ್ಲಿ ೨೦೧೩ರ ಜುಲೈ ೪ ರಂದು ನಿಧನರಾದರು ಎಂದು ಮೂಲಗಳು ತಿಳಿಸಿವೆ. ಮರುದಿನ ಪೂರ್ಣ ಸರ್ಕಾರಿ ಗೌರವಗಳೊಂದಿಗೆ ಅವರ ಅಂತ್ಯಕ್ರಿಯೆ ನಡೆಸಲಾಯಿತು.

## ಗುರುತಿಸುವಿಕೆ 
ಅವರು ತಮ್ಮ ಮೊದಲ ಸನ್ಮಾನವನ್ನು ೧೯೭೬ರಲ್ಲಿ ಭಾರತೀಯ ನೃತ್ಯ ಕಲೆಯಿಂದ ಮೈಥಿಲ್ ಹುಡುಗಿಯೊಬ್ಬಳ ಹೋರಾಟದ ಸಾಹಸಕ್ಕಾಗಿ ಪಡೆದರು. ಅವರು ೧೯೮೨ರಲ್ಲಿ ಭಾರತದ ರಾಷ್ಟ್ರಪತಿ ನೀಲಂ ಸಂಜೀವ ರೆಡ್ಡಿ ಅವರಿಂದ ರಾಷ್ಟ್ರೀಯ ಪ್ರಶಸ್ತಿ ಪಡೆದರು. ದೇವಿಯನ್ನು ಚಿತ್ರಕಲೆಯ "ಜೀವಂತ ದಂತಕಥೆ" ಎಂದು ಪರಿಗಣಿಸಲಾಗಿತ್ತು. ಅವರಿಗೆ ೧೯೯೫ರಲ್ಲಿ ಮಧ್ಯಪ್ರದೇಶ ಸರ್ಕಾರ ತುಳಸಿ ಸಮ್ಮಾನ್ ಮತ್ತು ೨೦೦೭ರಲ್ಲಿ ಶಿಲ್ಪ ಗುರು ಪ್ರಶಸ್ತಿ ನೀಡಿತು. ಕಲಾ ಕ್ಷೇತ್ರಕ್ಕೆ ನೀಡಿದ ಕೊಡುಗೆಗಳಿಗಾಗಿ ಅವರು ೨೦೧೧ ರಲ್ಲಿ ಭಾರತ ಸರ್ಕಾರದಿಂದ ಪದ್ಮಶ್ರೀ ಪ್ರಶಸ್ತಿಯನ್ನು ಪಡೆದರು.

## ವೈಯಕ್ತಿಕ ಜೀವನ 
ದೇವಿ ಬಿಹಾರದ ಮಧುಬಾನಿಯಲ್ಲಿರುವ ರಂತಿ ಗ್ರಾಮದ ನಿವಾಸಿಯಾಗಿದ್ದರು. ಅವರ ಸೊಸೆ ಬಿಭಾ ದಾಸ್ ಮತ್ತು ಅವರ ಅತ್ತಿಗೆ ಕರ್ಪೂರಿ ದೇವಿ ಕೂಡ ಮಧುಬನಿ ವರ್ಣಚಿತ್ರಕಾರರಾಗಿದ್ದಾರೆ. ಅವರಿಗೆ ಇಬ್ಬರು ಪುತ್ರಿಯರು ಮತ್ತು ಮೂವರು ಪುತ್ರರಿದ್ದರು. 

## ಉಲ್ಲೇಖಗಳು 
ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ಸಾಗರ ಭೂವಿಜ್ಞಾನ

right|thumb|250x250px|ಶಿಲಾಮಂಡಲವು ಸಾಗರದ ಕಂದಕಗಳ ಅಡಿಯಲ್ಲಿ ಮುಳುಗಿ ಅಸ್ತೆನೋಸ್ಫಿಯರಿನ ಭಾಗವಾಗುವಾಗ ಸಾಗರದ ಪರ್ವತಶ್ರೇಣಿಯಲ್ಲಿ ಸಾಗರದ ಫಲಕಗಳು ರೂಪುಗೊಳ್ಳುತ್ತದೆ.
**ಸಾಗರ ಭೂವಿಜ್ಞಾನ** ಅಥವಾ **ಭೂವೈಜ್ಞಾನಿಕ ಸಮುದ್ರಶಾಸ್ತ್ರವು** ಸಮುದ್ರ ತಳದ ಇತಿಹಾಸ ಮತ್ತು ರಚನೆಯ ಅಧ್ಯಯನವಾಗಿದೆ. ಇದು ಸಮುದ್ರ ತಳ ಮತ್ತು ಕರಾವಳಿ ವಲಯದ ಭೂಭೌತಶಾಸ್ತ್ರ, ಭೂರಾಸಾಯನಿಕ, ಕೆಸರಿನ ಕಣಗಳ ಮತ್ತು ಪಳೆಯುಳಿಕೆ ವಿಜ್ಞಾನದ ತನಿಖೆಗಳನ್ನು ಒಳಗೊಂಡಿರುತ್ತದೆ. ಸಾಗರ ಭೂವಿಜ್ಞಾನವು ಭೂಭೌತಶಾಸ್ತ್ರ ಮತ್ತು ಭೌತಿಕ ಸಮುದ್ರಶಾಸ್ತ್ರದೊಂದಿಗೆ ಬಲವಾದ ಸಂಬಂಧವನ್ನು ಹೊಂದಿದೆ.

ಎರಡನೇ ಮಹಾಯುದ್ಧದ ನಂತರದ ವರ್ಷಗಳಲ್ಲಿ ಸಮುದ್ರ ತಳದ ಹರಡುವಿಕೆ ಮತ್ತು ಭೂಫಲಕದ ಚಲನೆಗೆ ಸಂಬಂಧಿಸಿದ ನಿರ್ಣಾಯಕ ಪುರಾವೆಗಳನ್ನು ಒದಗಿಸುವಲ್ಲಿ ಸಾಗರ ಭೂವೈಜ್ಞಾನಿಕ ಅಧ್ಯಯನಗಳು ಅತ್ಯಂತ ಮಹತ್ವದ್ದಾಗಿದ್ದವು. ಆಳವಾದ ಸಾಗರ ತಳದ ಬಹುಪಾಲು ಭಾಗವು ಈ ತನಕ ಅನ್ವೇಷಣೆಯಾಗಿಲ್ಲ. ಪೆಟ್ರೋಲಿಯಂ ಮತ್ತು ಇತರೆ ಖನಿಜಗಳ ಇರುವಿಕೆಯು ಸಾಗರದ ಆರ್ಥಿಕ ಮಹತ್ವವನ್ನು ಮತ್ತಷ್ಟು ಹೆಚ್ಚಿಸಿದೆ. .

## ಉಲ್ಲೇಖಗಳು 
ವರ್ಗ:ಭೂವಿಜ್ಞಾನ
ತರುವಾ

**ತರುವಾ** ತೆಳುವಾಗಿ ಕತ್ತರಿಸಿದ ತರಕಾರಿಗಳನ್ನು ಅಕ್ಕಿ ಹಿಟ್ಟಿನಿಂದ ಲೇಪಿಸಿ ಎಣ್ಣೆಯಲ್ಲಿ ಕರಿದು ತಯಾರಿಸುವ ಭಕ್ಷ್ಯವಾಗಿದೆ. ಇದು ದಕ್ಷಿಣ ಏಷ್ಯಾದಲ್ಲಿ ಹುಟ್ಟಿಕೊಂಡಿತು ಮತ್ತು ಭಾರತ ಹಾಗೂ ನೇಪಾಳದ ಮೈಥಿಲರಲ್ಲಿ ಜನಪ್ರಿಯವಾಗಿದೆ. ಇದು ಮಿಥಿಲಾ ಪ್ರದೇಶದ ಜನಪ್ರಿಯ ಮತ್ತು ವಿಶೇಷ ಖಾದ್ಯವಾಗಿದೆ. ತರುವಾವನ್ನು ಬಡಿಸದೆ ಅತಿಥಿಯನ್ನು ಸ್ವಾಗತಿಸುವುದು ಅಸಾಧ್ಯವೆಂದು ನಂಬಲಾಗಿದೆ.

## ತಯಾರಿಕೆ 
ಹಸಿರು ತರಕಾರಿಗಳು ಮತ್ತು ತರಕಾರಿ ಎಲೆಗಳನ್ನು ವಿವಿಧ ಆಕಾರಗಳಲ್ಲಿ ಕತ್ತರಿಸಿ ತರುವಾವನ್ನು ತಯಾರಿಸಲಾಗುತ್ತದೆ. ಕಡಲೆ ಹಿಟ್ಟು ಅಥವಾ ಅಕ್ಕಿ ಹಿಟ್ಟಿನಿಂದ ತಯಾರಿಸಿದ ತೆಳು ಕಣಕದಲ್ಲಿ ಕರಿ ಮೆಣಸು, ಖಾರದ ಪುಡಿ ಮತ್ತು ಉಪ್ಪು ಸೇರಿಸಿ ಚೆನ್ನಾಗಿ ಮಿಶ್ರಣ ಮಾಡಿ ಚೂರುಗಳನ್ನು ಮುಳುಗಿಸಿ ನಂತರ ಅವನ್ನು ಎಣ್ಣೆಯಲ್ಲಿ ಕರಿಯಲಾಗುತ್ತದೆ.

## ವ್ಯತ್ಯಾಸಗಳು 
ತರುವಾವನ್ನು ಯಾವುದೇ ಹಸಿರು ತರಕಾರಿಯಿಂದ ತಯಾರಿಸಬಹುದು. ತರುವಾದ ಅತ್ಯಂತ ಜನಪ್ರಿಯ ವಿಧಗಳಲ್ಲಿ ತೊಂಡೆ ಎಲೆಯ ತರುವಾ, ಮತ್ತು ಆಲೂಗಡ್ಡೆಯ ತರುವಾ ಸೇರಿವೆ. ತರುವಾದ ಇತರ ವಿಧಗಳಲ್ಲಿ ಬೆಂಡೆಕಾಯಿಯಿಂದ ತಯಾರಿಸಿದ ಭಿಂಡಿ ತರುವಾ, ಹೂಕೋಸಿನಿಂದ ತಯಾರಿಸಿದ ಗೋಬಿ ತರುವಾ, ಬದನೆಕಾಯಿಯಿಂದ ತಯಾರಿಸಿದ ಬೈಂಗನ್ ತರುವಾ, ಕುಂಬಳಕಾಯಿಯಿಂದ ತಯಾರಿಸಿದ ಕದಿಮಾ ತರುವಾ, ಸೋರೆಕಾಯಿಯಿಂದ ತಯಾರಿಸಿದ ಕದ್ದು ತರುವಾ, ಹಾಗಲಕಾಯಿಯಿಂದ ತಯಾರಿಸಿದ ಕರೇಲಾ ತರುವಾ, ಸುವರ್ಣ ಗೆಡ್ಡೆಯಿಂದ ತಯಾರಿಸಿದ ಓಳ್ ತರುವಾ, ಕೆಸುವಿನಿಂದ ತಯಾರಿಸಿದ ಔರಬಿ ತರುವಾ, ಬೂದುಗುಂಬಳದಿಂದ ತಯಾರಿಸಿದ ಕುಮಹರ್ ತರುವಾ, ಖಮ್‍ಹರುವಾ ತರುವಾ, ಮೊನಚಾದ ಸೋರೆಕಾಯಿಯಿಂದ ತಯಾರಿಸಿದ ಪರ್ವಲ್ ತರುವಾ ಸೇರಿವೆ.

## ಉಲ್ಲೇಖಗಳು 
ವರ್ಗ:ಖಾದ್ಯ, ತಿನಿಸು
ರಾಜೇಶ್ ಕುಮಾರ್ (ಏರ್ ಮಾರ್ಷಲ್)

ಏರ್ ಮಾರ್ಷಲ್ **ರಾಜೇಶ್ ಕುಮಾರ್** ಅವರು ಭಾರತೀಯ ವಾಯುಪಡೆಯ ಮಾಜಿ ಅಧಿಕಾರಿಯಾಗಿದ್ದಾರೆ. ಅವರು ಕೊನೆಯದಾಗಿ ಸ್ಟ್ರಾಟೆಜಿಕ್ ಫೋರ್ಸಸ್ ಕಮಾಂಡ್‌ನ ಕಮಾಂಡರ್-ಇನ್-ಚೀಫ್ ಆಗಿ ಸೇವೆ ಸಲ್ಲಿಸಿದರು. ಏರ್ ಮಾರ್ಷಲ್ ನವಕರಣಜಿತ್ ಸಿಂಗ್ ಧಿಲ್ಲಾನ್ ಅವರ ನಿವೃತ್ತಿಯ ನಂತರ ೨೦೨೧ ರ ಜನವರಿ ೩೧ ರಂದು ಅವರು ಅಧಿಕಾರ ವಹಿಸಿಕೊಂಡರು. ಈ ಹಿಂದೆ ಅವರು ಸೆಂಟ್ರಲ್ ಏರ್ ಕಮಾಂಡ್ ಎಒಸಿ-ಇನ್-ಸಿ ಮತ್ತು ಈಸ್ಟರ್ನ್ ಏರ್ ಕಮಾಂಡ್ ನಲ್ಲಿ ಎಸ್ಎಎಸ್ಒ ಆಗಿ ಸೇವೆ ಸಲ್ಲಿಸಿದ್ದರು. ಅವರು ೩೧ ಆಗಸ್ಟ್ ೨೦೨೧ ರಂದು ನಿವೃತ್ತರಾದರು.

## ಆರಂಭಿಕ ಜೀವನ ಮತ್ತು ಶಿಕ್ಷಣ 
ಕುಮಾರ್ ಅವರು ಅಜಮೇರ್‌ನ ಮಾಯೊ ಕಾಲೇಜು ಮತ್ತು ರಾ‌ಷ್ಟ್ರೀಯ ರಕ್ಷಣಾ ಅಕಾಡೆಮಿ, ಖಡಕವಸ್ಲ- ಇದರ ಹಳೆವಿದ್ಯಾರ್ಥಿ.  ವಾಯು ಕಮಾಂಡ್ ಮತ್ತು ಸ್ಥಾಫ್ ಕಾಲೇಜು, ಮೋಂಟ್ಗೋಮೇರಿ, ಅಲಬಾಮ -ಇಲ್ಲಿನ ಪದವೀಧರರು.  ಸಿಕಂದರಾಬಾದ್‌ನಲ್ಲಿರುವ ರಕ್ಷಣಾ ನಿರ್ವಹಣಾ ಕಾಲೇಜಿನಿಂದ  ಉನ್ನತ ರಕ್ಷಣಾ ನಿರ್ವಹಣಾ ತರಬೇತಿಯನ್ನೂ ಪಡೆದಿರುವರು.

## ವೃತ್ತಿಜೀವನ 
ಕುಮಾರ್ ಅವರನ್ನು ೧೯೮೨ ರ ಜೂನ್ ೪ ರಂದು ಭಾರತೀಯ ವಾಯುಪಡೆಯ ಫೈಟರ್ ಸ್ಟ್ರೀಮ್‌ಗೆ ನಿಯೋಜಿಸಲಾಯಿತು. ಅವರು ಫೈಟರ್ ಏರ್ಕ್ರಾಫ್ಟ್ ಸ್ಕ್ವಾಡ್ರನ್ ಮತ್ತು ಫ್ರಂಟ್-ಲೈನ್ ವಾಯುನೆಲೆಯನ್ನು ಮುನ್ನಡೆಸಿದ್ದಾರೆ. ಅವರು ಎ ವರ್ಗದ ಫ್ಲೈಯಿಂಗ್ ಬೋಧಕ, ಇನ್ಸ್ಟ್ರುಮೆಂಟ್ ರೇಟಿಂಗ್ ಬೋಧಕ ಮತ್ತು ಏರ್ ಕ್ರೂ ಮೇಲ್ವಿಚಾರಕರಾಗಿದ್ದಾರೆ.

ತಮ್ಮ ೩೬ ವರ್ಷಗಳ ವೃತ್ತಿಜೀವನದಲ್ಲಿ, ಕುಮಾರ್ ಅವರಿಗೆ ೨೦೨೧ ರಲ್ಲಿ ಪರಮ್ ವಿಶಿಷ್ಟ ಸೇವಾ ಪದಕ, ೨೦೧೯ ರಲ್ಲಿ ಅತಿ ವಿಶಿಷ್ಟ ಸೇವಾ ಪದಕ ಮತ್ತು ಆಪರೇಷನ್ ಪರಾಕ್ರಮ ಶೌರ್ಯಕ್ಕಾಗಿ ವಾಯು ಸೇನಾ ಪದಕ ನೀಡಲಾಗಿದೆ.

ರಾಜೇಶ್ ಕುಮಾರ್ ಅವರು ಜಯಾ ಕುಮಾರ್ ಅವರನ್ನು ವಿವಾಹವಾಗಿದ್ದಾರೆ. ಅವರಿಗೆ ಇಬ್ಬರು ಪುತ್ರರಿದ್ದಾರೆ.

## ಉಲ್ಲೇಖಗಳು 
#

ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ಬಹದ್ದೂರ್ ಸಿಂಗ್ ಬೊಹ್ರಾ

ಹವಾಲ್ದಾರ್ **ಬಹದ್ದೂರ್ ಸಿಂಗ್ ಬೋಹ್ರಾ**  ಅವರು ಭಾರತೀಯ ಸೇನೆಯ ೧೦ ನೇ ಬೆಟಾಲಿಯನ್, ಪ್ಯಾರಾಚೂಟ್ ರೆಜಿಮೆಂಟ್‌ನ ನಾನ್ ಕಮಿಷನ್‌ಡ್ ಆಫೀಸರ್ (ಎನ್.ಸಿ.ಒ) ಆಗಿದ್ದರು. ಇವರು ಭಾರತದ ಅತ್ಯುನ್ನತ  ಶೌರ್ಯ ಪ್ರಶಸ್ತಿಯಾದ ಅಶೋಕ ಚಕ್ರವನ್ನು ಮರಣೋತ್ತರವಾಗಿ ಪಡೆದರು. .

## ಅಶೋಕ ಚಕ್ರ  
right|thumb| ಬೋಹ್ರಾ ಅವರ ಪತ್ನಿ, ಶ್ರೀಮತಿ ಶಾಂತಿ ದೇವಿ ಅವರು ೨೬ ಜನವರಿ ೨೦೦೯ ರಂದು ರಾಷ್ಟ್ರಪತಿ ಪ್ರತಿಭಾ ಪಾಟೀಲ್ ಅವರಿಂದ ಅಶೋಕ ಚಕ್ರವನ್ನು ಸ್ವೀಕರಿಸುತ್ತಿರುವ ಚಿತ್ರ.
### ವಿವರಣೆ
*ಹವಿಲ್ದಾರ್ ಬಹದ್ದೂರ್ ಸಿಂಗ್ ಬೋಹ್ರಾ (೧೦ ನೇ ಬೆಟಾಲಿಯನ್ ಪ್ಯಾರಾಚೂಟ್ ರೆಜಿಮೆಂಟ್ (ವಿಶೇಷ ಪಡೆ)): ಜಮ್ಮು ಮತ್ತು ಕಾಶ್ಮೀರದ ಸಾಮಾನ್ಯ ಪ್ರದೇಶದವಾದ ಲಾವಾಂಜ್‌ನಲ್ಲಿ ಶೋಧ ಕಾರ್ಯಾಚರಣೆಗಾಗಿ ನಿಯೋಜಿಸಲಾದ ಆಕ್ರಮಣ ತಂಡದ ಕಮಾಂಡರ್ ಆಗಿದ್ದರು.

*೨೫ ಸೆಪ್ಟೆಂಬರ್ ೨೦೦೮ ರಂದು, ಸಂಜೆ ೬.೧೫ ಕ್ಕೆ, ಅವರು ಭಯೋತ್ಪಾದಕರ ಗುಂಪನ್ನು ಗಮನಿಸಿದರು ಮತ್ತು ಅವರನ್ನು ತಡೆಯಲು ಮುನ್ನಡೆದರು. ಈ ಪ್ರಕ್ರಿಯೆಯಲ್ಲಿ, ಅವರು ಭಾರೀ ಪ್ರತಿಕೂಲದ ಬೆಂಕಿಯ ದಾಳಿಗೆ ಒಳಗಾದರು. ಧೈರ್ಯಗೆಡದೆ, ಭಯೋತ್ಪಾದಕರ ಮೇಲೆ ದಾಳಿ ಮಾಡಿ ಅವರಲ್ಲಿ ಒಬ್ಬನನ್ನು ಕೊಂದರು. ಆದಾಗ್ಯೂ, ಅವರು ತೀವ್ರ ಗುಂಡಿನ ಗಾಯಗಳನ್ನು ಅನುಭವಿಸಿದರು. ಅಲ್ಲಿಂದ ಹೊರಡಲು ನಿರಾಕರಿಸಿದ ಅವರು ದಾಳಿಯನ್ನು ಮುಂದುವರೆಸಿದರು ಮತ್ತು ಇಬ್ಬರು ಭಯೋತ್ಪಾದಕರನ್ನು ಅತ್ಯಂತ ಸಮೀಪದಲ್ಲಿ ಕೊಂದರು.

ಹವಿಲ್ದಾರ್ ಬಹದ್ದೂರ್ ಸಿಂಗ್ ಬೋಹ್ರಾ ಅವರು ಅತ್ಯಂತ ಚೇತೋಹಾರಿ ಶೌರ್ಯವನ್ನು ಪ್ರದರ್ಶಿಸಿದರು ಮತ್ತು ಭಯೋತ್ಪಾದಕರ ವಿರುದ್ಧ ಹೋರಾಡುವಲ್ಲಿ ರಾಷ್ಟ್ರಕ್ಕಾಗಿ ಅತ್ಯುನ್ನತ ತ್ಯಾಗ ಮಾಡಿದರು.'' 

## ವೈಯಕ್ತಿಕ ಜೀವನ 
ಅವರು ಉತ್ತರಾಖಂಡದ ಪಿಥೋರಗಢ್ ಜಿಲ್ಲೆಯ ರಾವಲ್ಖೇಟ್ ಎಂಬ ದೂರದ ಹಳ್ಳಿಯಲ್ಲಿ ಜನಿಸಿದರು. ಇಬ್ಬರು ಹಿರಿಯ ಸಹೋದರಿಯರು ಮತ್ತು ಹಿರಿಯ ಸಹೋದರರೊಂದಿಗೆ ೪ ಮಕ್ಕಳಲ್ಲಿ ಅವರೇ ಕಿರಿಯರಾಗಿದ್ದರು. ಅವರು ಪತ್ನಿ ಶಾಂತಿ ಮತ್ತುಇಬ್ಬರು ಪುತ್ರಿಯರಾದ ಮಾನ್ಸಿ ಮತ್ತು ಸಾಕ್ಷಿ ಅವರನ್ನು ಅಗಲಿದ್ದಾರೆ. 

## ಉಲ್ಲೇಖಗಳು 
ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ಸಿ. ಡಿ. ಸುಬ್ಬಯ್ಯ

ಏರ್ ಮಾರ್ಷಲ್ **ಚೆಪ್ಪುದಿರ ದೇವಯ್ಯ ಸುಬ್ಬಯ್ಯ** ಅವರು ಭಾರತೀಯ ವಾಯುಪಡೆಯ ಮಾಜಿ ಪೈಲಟ್ ಮತ್ತು ಅಧಿಕಾರಿಯಾಗಿದ್ದರು.  

## ಆರಂಭಿಕ ಜೀವನ 
ಏರ್ ಮಾರ್ಷಲ್ ಚೆಪ್ಪುದಿರ ದೇವಯ್ಯ ಸುಬ್ಬಯ್ಯ ೧೯೨೪ ರ ಮಾರ್ಚ್ ೬ ರಂದು ಜನಿಸಿದರು. ಅವರನ್ನು ಸಿ. ಡಿ. ಸುಬ್ಬಯ್ಯ ಎಂದೂ ಕರೆಯಲಾಗುತ್ತಿತ್ತು. ಅವರು ಏಪ್ರಿಲ್ ೧೯೪೨ ರಲ್ಲಿ ೧೮ ನೇ ವಯಸ್ಸಿನಲ್ಲಿ ಭಾರತೀಯ ವಾಯು ಸೇನೆಗೆ ನಿಯೋಜಿಸಲ್ಪಟ್ಟರು ಮತ್ತು ಅವರ ಸೇವೆಯ ಸಂಖ್ಯೆ ೧೮೬೬ ಆಗಿತ್ತು.

## ಎರಡನೇ ಮಹಾಯುದ್ಧದ ಪೈಲಟ್ 
ಅವರು ಬ್ರಿಟಿಷ್ ಇಂಡಿಯಾ ಎರಡನೇ ಮಹಾಯುದ್ಧದ ಪ್ರಮುಖ ಪೈಲಟ್ ಗಳಲ್ಲಿ ಒಬ್ಬರಾಗಿದ್ದರು. ಎರಡನೇ ಮಹಾಯುದ್ಧದ ಸಮಯದಲ್ಲಿ ಅವರು ಐಎಎಫ್ ನ ೮ನೇ ಸ್ಕ್ವಾಡ್ರನ್ ನಲ್ಲಿ ಫ್ಲೈಯಿಂಗ್ ಅಧಿಕಾರಿಯಾಗಿದ್ದರು. ಅದೇ ಯುದ್ಧದಲ್ಲಿ ಅರಾಕನ್ ಕಾರ್ಯಾಚರಣೆಯ ಸಮಯದಲ್ಲಿ, ಅವರು ಸ್ಪಿಟ್ಫೈರ್ ಪೈಲಟ್ ಆಗಿದ್ದರು. ಅವರಿಗೆ ವೀರ ಚಕ್ರ ಮತ್ತು ನಂತರ ಪರಮ ವಿಶಿಷ್ಟ ಸೇವಾ ಪದಕವನ್ನು ನೀಡಲಾಯಿತು. ಅವರು ಜಪಾನ್ ವಿರುದ್ಧದ ಕಾರ್ಯಾಚರಣೆಗಳಲ್ಲಿ ಭಾಗಿಯಾಗಿದ್ದ ಸ್ಕ್ವಾಡ್ರನ್ ೪ ರ ಭಾಗವಾಗಿದ್ದರು.

## ಕಾಶ್ಮೀರ ಯುದ್ಧ ೧೯೪೭ (ವೀರ ಚಕ್ರ ಪ್ರಶಸ್ತಿ) 
೧೯೪೭ - ೪೮ ರ ಕಾಶ್ಮೀರ ಕಾರ್ಯಾಚರಣೆಗಳ ಸಮಯದಲ್ಲಿ  ಲೆಫ್ಟಿನೆಂಟ್ ಸಿ. ಡಿ. ಸುಬ್ಬಯ್ಯ ಅವರು ಅವರ ಯುದ್ಧದ ಸಮಯದ ಕಾರ್ಯಾಚರಣೆಗೆ ಹೆಸರುವಾಸಿಯಾಗಿದ್ದರು. ಅವರನ್ನು ಸ್ಕ್ವಾಡ್ರನ್ ಲೀಡರ್ ಆಗಿ ನೇಮಿಸಲಾಯಿತು ಮತ್ತು ಅವರ ಸ್ಕ್ವಾಡ್ರನ ಪೈಲಟ್ಗಳಿಗೆ ಸ್ಫೂರ್ತಿ ನೀಡುವಲ್ಲಿ ಹೆಸರುವಾಸಿಯಾಗಿದ್ದರು. ಅವರು ಒಂದೂವರೆ ತಿಂಗಳ ಕಾಲ ೭೦ ವಿಮಾನಗಳನ್ನು ಹಾರಿಸಿದರು. ಗುರಾಯಿಸ್ ನಲ್ಲಿ ಶತ್ರುವಿನ ಪ್ರತಿರೋಧವು ವಿಫಲವಾಯಿತು. ಇದು ಭಾರತೀಯ ಸೇನೆಯು ಗುರಾಯಿಯರನ್ನು ಯಶಸ್ವಿಯಾಗಿ ವಶಪಡಿಸಿಕೊಳ್ಳಲು ಕಾರಣವಾಯಿತು. ಇದಕ್ಕಾಗಿ ಅವರಿಗೆ ನಂತರ ೧೯೫೦ ರ ಜನವರಿ ೨೬ ರಂದು, ಅಂದರೆ ಮೊದಲ ಗಣರಾಜ್ಯೋತ್ಸವದಂದು ವೀರ ಚಕ್ರವನ್ನು ನೀಡಲಾಯಿತು.

## ನಂತರದ ಜೀವನ 
೧೯೪೮ ರಲ್ಲಿ, ಮೂರು ಜನ ಆಗಮಿಸಿ, ಸ್ಕ್ವಾಡ್ರನ್ ಲೀಡರ್ ಸುಬ್ಬಯ್ಯ ಅವರ ಅಡಿಯಲ್ಲಿರುವ ಎಟಿಯು ಎಂಬ ಘಟಕಕ್ಕೆ ಸೇರಿದರು. ೧೯೪೯ ರ ಮಧ್ಯಭಾಗದಲ್ಲಿ, ಎಟಿಯು ೭ ನೇ ಸ್ಕ್ವಾಡ್ರನ್ನೊಂದಿಗೆ ವಿಲೀನಗೊಂಡಿತು ಮತ್ತು ಸ್ಕ್ವಾಡ್ರನ್ ನಾಯಕ ಸುಬ್ಬಯ್ಯ ಅಧಿಕಾರ ವಹಿಸಿಕೊಂಡರು. ಗ್ರೂಪ್ ಕ್ಯಾಪ್ಟನ್ ಆಗಿ, ೧೯೬೨ - ೧೯೬೩ ನಲ್ಲಿ, ಅವರು ಎಎಫ್ಎಸ್ ಹೈದರಾಬಾದ್ ನ ಕಮಾಂಡಿಂಗ್ ಅಧಿಕಾರಿಯಾಗಿದ್ದರು ಮತ್ತು ಬೇಗಂಪೇಟ್‌ನಲ್ಲಿ ನೆಲೆಸಿದ್ದರು. ನಂತರ ಅವರನ್ನು ಏರ್ ವೈಸ್ ಮಾರ್ಷಲ್ ಆಗಿ ನೇಮಿಸಲಾಯಿತು ಮತ್ತು ಪಶ್ಚಿಮ ವಾಯು ಕಮಾಂಡ್‍ನ ಅಧಿಕಾರವನ್ನು ವಹಿಸಿಕೊಂಡರು. ೧೯೭೧ ರ ಭಾರತ-ಪಾಕಿಸ್ತಾನ ಯುದ್ಧದ ಸಮಯದಲ್ಲಿ ಪಶ್ಚಿಮ ವಲಯದಲ್ಲಿನ ಕಾರ್ಯಾಚರಣೆಗಳ ವಾಯು ಕಾರ್ಯಾಚರಣೆಗಳ ಯೋಜನೆಯನ್ನು ಅಧ್ಯಯನ ಮಾಡುವಲ್ಲಿ ಅವರು ತೊಡಗಿಸಿಕೊಂಡಿದ್ದರು. ಇದಕ್ಕಾಗಿ ಮತ್ತು ಅವರ ವಿಶಿಷ್ಟ ವೃತ್ತಿಜೀವನಕ್ಕಾಗಿ ಅವರಿಗೆ ೧೯೭೨ ರಲ್ಲಿ ಪರಮ ವಿಶಿಷ್ಟ ಸೇವಾ ಪದಕ ನೀಡಲಾಯಿತು. ಮೇ ೧೯೭೮ ರಲ್ಲಿ, AOC-in-C ಆಗಿ, ಅವರು ನಿರ್ವಹಣಾ ಘಟಕಗಳ ಬೇಸ್ ರಿಪೇರಿ ಡಿಪೋಗಾಗಿ ಫೀನಿಕ್ಸ್ ಕ್ರೆಸ್ಟ್ ಅನ್ನು ಸ್ಥಾಪಿಸಿದರು. ಅವರು ಪೂರ್ಣ ಅಧಿಕಾರಾವಧಿಯಲ್ಲಿ ಸೇವೆ ಸಲ್ಲಿಸಿದ ನಂತರ ೧೯೭೮ ರಲ್ಲಿ ಏರ್ ಮಾರ್ಷಲ್ ಆಗಿ ನಿವೃತ್ತರಾದರು.[4]

## ಉಲ್ಲೇಖಗಳು 
## ಬಾಹ್ಯ ಸಂಪರ್ಕಗಳು 
* ಎರಡನೇ ಮಹಾಯುದ್ಧದ ಸಮಯದಲ್ಲಿ ರಾಯಲ್ ಇಂಡಿಯನ್ ಏರ್ ಫೋರ್ಸ್ನ ಚಿತ್ರಗಳ ಗ್ಯಾಲರಿ 

ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ರೇಣು ಬಾಲಾ ಚಾನು

[right|thumb|ರಾಷ್ಟ್ರಪತಿ [ಪ್ರಣಬ್ ಮುಖೆರ್ಜೀ|ಪ್ರಣಬ್ ಮುಖರ್ಜಿ ಅವರು 2014 ರ ಅರ್ಜುನ ಪ್ರಶಸ್ತಿಯನ್ನು ಯುಮನಂ ರೇನು ಬಾಲ ಚಾನು ಅವರಿಗೆ ಪ್ರದಾನ ಮಾಡಿದರು.]]
*ಈ ಮೈತೇಯಿ ಹೆಸರಿನಲ್ಲಿ, ಕುಟುಂಬದ ಹೆಸರು ಯುಮ್ನಮ್ ಆದರೂ ಇಲ್ಲಿ ಕೊಟ್ಟಿರುವ ಹೆಸರು ರೇಣು ಬಾಲಾ. "ಚಾನು" ಎಂಬುದು ಹೆಸರಿನ ಪ್ರತ್ಯಯವಾಗಿದೆ.*

**ಯುಮ್ನಮ್ ರೇಣು ಬಾಲಾ ಚಾನು** (*ಜನನ ೨ ಅಕ್ಟೋಬರ್ ೧೯೮೬*) ಅವರು  ಭಾರತ ಮೂಲದ ತೂಕ ಎತ್ತುವ ವ್ಯಾಯಾಮ ಪಟು (ವೇಟ್‌ಲಿಫ್ಟರ್). ಇವರು ಮಣಿಪುರದ ಇಂಫಾಲ್ ಬಳಿ ಇರುವ ಕ್ಯಾಮ್‌ಗೆಯ್ ಮಾಯಾಯ್ ಲೈಕೈ ಗ್ರಾಮದಿಂದ ಬಂದವರು. ೨೦೦೬ ರಲ್ಲಿ, ಕಾಮನ್ವೆಲ್ತ್ ಕ್ರೀಡಾಕೂಟದಲ್ಲಿ ಮಹಿಳೆಯರ ೫೮ ಕೆ.ಜಿ ವಿಭಾಗದಲ್ಲಿ  ಚಿನ್ನದ ಪದಕ ಗಳಿಸಿದರು.  

## ವೃತ್ತಿಜೀವನ 
೨೦೦೦ ರಲ್ಲಿ ಇಂಫಾಲ್‌ನಲ್ಲಿ ನಡೆದ ಭಾರತೀಯ ಕ್ರೀಡಾ ಪ್ರಾಧಿಕಾರದ 'ಟ್ಯಾಲೆಂಟ್ ಹಂಟ್' ಶಿಬಿರದಲ್ಲಿ ತರಬೇತಿಗೆ ಆಯ್ಕೆಯಾದಾಗ ರೇಣು ಬಾಲಾ ಅವರ ವೃತ್ತಿಜೀವನವು ಪ್ರಾರಂಭವಾಯಿತು. ರಾಜ್ಯ ಚಾಂಪಿಯನ್‌ಶಿಪ್‌ನಲ್ಲಿ ಬೆಳ್ಳಿ ಪದಕ ಗೆದ್ದ ನಂತರ, ಅವರನ್ನು ಎಸ್‌ಎ‌ಐ ಗೆ  ಸೇರಲು ಶಿಫಾರಸು ಮಾಡಲಾಯಿತು. ಅವರು ಹಂಸಾ ಶರ್ಮಾ ಮತ್ತು ಜಿಪಿ ಶರ್ಮಾ ಅವರ ಶಿಷ್ಯರಾಗಿ ಲಕ್ನೋದಲ್ಲಿ ತರಬೇತಿ ಪಡೆದರು. 

ರೇಣುಬಾಲಾ ಅವರು ಮಣಿಪುರದಿಂದ ಬಂದವರಾದರೂ ಅಸ್ಸಾಂ ಅನ್ನು ಪ್ರತಿನಿಧಿಸುತ್ತಾರೆ. ಇವರು  ಸೋನಿಯಾ ಚಾನು (ಮಹಿಳೆಯರ ೪೮ ಕೆ.ಜಿ ಯಲ್ಲಿ ಬೆಳ್ಳಿ ಪದಕ) ಮತ್ತು ಸಂಧಯಾ ರಾಣಿ ದೇವಿ (ಮಹಿಳೆಯರ ೪೮ ಕೆ.ಜಿ ಯಲ್ಲಿ ಕಂಚು) ನಂತರ ಪದಕ ಗೆದ್ದ ಮೂರನೆ ಮಹಿಳಾ ಆಟಗಾರ್ತಿಯಾಗಿದ್ದರು. ಅವರು ೨೦೦೭ ರ ಗುವಾಹಟಿ ರಾಷ್ಟ್ರೀಯ ಕ್ರೀಡಾಕೂಟದಲ್ಲಿ ಅಸ್ಸಾಂ ಅನ್ನು ಪ್ರತಿನಿಧಿಸಿದರು ಮತ್ತು ರಾಜ್ಯಕ್ಕೆ ನಾಲ್ಕು ಚಿನ್ನದ ಪದಕಗಳನ್ನು ಗೆದ್ದು ಕೊಟ್ಟರು. 

೨೦೧೦ ರಲ್ಲಿ ದೆಹಲಿಯಲ್ಲಿ ನಡೆದ ಕಾಮನ್‌ವೆಲ್ತ್ ಕ್ರೀಡಾಕೂಟದಲ್ಲಿ ಗೆದ್ದ ಚಿನ್ನದ ಪದಕವನ್ನು ಉಳಿಸಿಕೊಳ್ಳುವಲ್ಲಿ ಸಹ ಯಶಸ್ವಿಯಾದರು. ಈಶಾನ್ಯ ಫ್ರಾಂಟಿಯರ್ ರೈಲ್ವೆ ಈ ಉದ್ಯೋಗಿ ಸ್ನ್ಯಾಚ್ ಶೈಲಿಯ ವೇಟ್ ಲಿಫ್ಟಿಂಗ್ ನಲ್ಲಿ ೯೦ ಕೆಜಿ ಭಾರ ಎತ್ತುವ ಮೂಲಕ ಹೊಸ ದಾಖಲೆ ನಿರ್ಮಿಸಿ, ತಮ್ಮ ಅಂತಿಮ ಪ್ರಯತ್ನದಲ್ಲಿ ೧೦೭ ಕೆ.ಜಿ ಯನ್ನು ಎತ್ತಿ  ಸತತ ಎರಡನೇ ಬಾರಿಗೆ ಚಿನ್ನದ ಪದಕವನ್ನು ಗೆದ್ದರು.  ಅವರ ಒಟ್ಟಾರೆ ದಾಖಲೆಯು ೧೯೭ ಕೆ.ಜಿ (ಎರಡು ವಿಭಿನ್ನ ಶೈಲಿಗಳನ್ನು ಒಳಗೊಂಡಂತೆ) ಆಗಿತ್ತು. 

೨೦೦೨ ರ ಕ್ರೀಡಾಕೂಟದಲ್ಲಿ ಕೆನಡಾದ ಮೇರಿಸ್ ಟರ್ಕೋಟ್ ಅವರ ಹಿಂದಿನ ದಾಖಲೆಯನ್ನು ಮುರಿದು ೮೮ ಕೆಜಿ ಎತ್ತಿದರು.  ಮುಂದೆ ಅದನ್ನು ೯೦ ಕೆಜಿಗೆ ಎತ್ತಿ ತಮ್ಮ ದಾಖಲೆಯನ್ನು ಸುಧಾರಿಸಿಕೊಂಡರು.

ಇವರ ರಾಷ್ಟ್ರೀಯ ಸ್ನ್ಯಾಚ್‌ ಶೈಲಿಯ ದಾಖಲೆಯು ೯೩ ಮತ್ತು ಕ್ಲೀನ್ ಜರ್ಕ್‌ ಶೈಲಿಯ ೧೧೯.  ಒಟ್ಟು ೨೦೯ ಆಗಿದೆ. ಅವರು ತಮ್ಮ ಚಿನ್ನದ ಪದಕವನ್ನು ಭಾರತದ ಜನರಿಗೆ ಮತ್ತು ಭಾರತೀಯ ವೇಟ್‌ಲಿಫ್ಟಿಂಗ್ ಫೆಡರೇಶನ್‌ಗೆ ಅರ್ಪಿಸಿದರು.  "ನನ್ನ ಗೆಲುವು ಫೆಡರೇಶನ್ ಅವರ ಇದುವರೆಗೆ ಅನುಭವಿಸಿದ ಹಿನ್ನಡೆಯಿಂದ ಚೇತರಿಸಿಕೊಳ್ಳಲು ಸಹಾಯ ಮಾಡುತ್ತದೆ" ಎಂದು ಹೇಳಿದರು  

೨೦೧೪ ರಲ್ಲಿ, ಅಸ್ಸಾಂ ವೇಟ್‌ಲಿಫ್ಟಿಂಗ್ ಅಸೋಸಿಯೇಷನ್ (AWA) ಮತ್ತು ಅಸ್ಸಾಂ ಒಲಿಂಪಿಕ್ ಅಸೋಸಿಯೇಷನ್ (AOA) ಜಂಟಿಯಾಗಿ ಅವರನ್ನು ಸನ್ಮಾನಿಸಿತು.  ಅವರು ೨೦೧೪ ರಲ್ಲಿ ಅರ್ಜುನ ಪ್ರಶಸ್ತಿಯನ್ನು ಗೆದ್ದರು.

೨೦೧೦ ರಲ್ಲಿ ಗುವಾಂಗ್‌ ಝೌ ಏಷ್ಯನ್ ಗೇಮ್ಸ್ ಮತ್ತು ೨೦೧೪ ರಲ್ಲಿ ಗ್ಲಾಸ್ಗೋದಲ್ಲಿ ನಡೆದ ಕಾಮನ್‌ವೆಲ್ತ್ ಗೇಮ್ಸ್‌ನಲ್ಲಿ ಅನಾರೋಗ್ಯದಿಂದಾಗಿ ಅವರಿಗೆ ಭಾಗವಹಿಸಲು ಸಾಧ್ಯವಾಗಲಿಲ್ಲ. 

## ಉಲ್ಲೇಖಗಳು 
ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ಕೆ. ಎಂ. ಬಿನು

**ಕಲಾಯತುಮ್ಕುಳಿ ಮ್ಯಾಥ್ಯೂಸ್ ಬಿನು** (ಜನನ ೨೦ ಡಿಸೆಂಬರ್ ೧೯೮೦) ಇವರು ಕೇರಳದ ಒಬ್ಬ ಭಾರತೀಯ ಟ್ರ್ಯಾಕ್ ಮತ್ತು ಫೀಲ್ಡ್ ಅಥ್ಲೀಟ್. ಇವರು ೪೦೦ ಮೀಟರ್ ಮತ್ತು ೮೦೦ ಮೀಟರ್‌ ಓಟದಲ್ಲಿ ವಿಶೇಷ ಪರಿಣತರು.  ೨೦ ಆಗಸ್ಟ್ ೨೦೦೪ ರಂದು ೨೦೦೪ ರ ಅಥೆನ್ಸ್ ಒಲಿಂಪಿಕ್ಸ್‌ನಲ್ಲಿರಲ್ಲಿ ನಡೆದ 400 ಮೀಟರ್‌ಗಳ ಓಟವನ್ನು ೪೫.೪೮ ಸೆಕೆಂಡುಗಳಲ್ಲಿ ಕ್ರಮಿಸಿ ರಾಷ್ಟ್ರೀಯ ದಾಖಲೆಯನ್ನು  ಸ್ಥಾಪಿಸಿದ್ದರು.  ಇದನ್ನು ಮೊಹಮ್ಮದ್ ಅನಾಸ್ ೧೫.೩೨ ಸೆಕೆಂಡ್‌ಗಳು ಕಾಮನ್‌ವೆಲ್ತ್ ಆಟದಲ್ಲಿ, ಗೋಲ್ಡ್ ಕೋಸ್ಟ್ ೨೦೧೮ ಸೆಕೆಂಡ್‌ನಲ್ಲಿ ಮುರಿದರು..

ಬಿನು,  ೧೯೬೦ ರ ರೋಮ್ ಒಲಿಂಪಿಕ್ಸ್‌ನಲ್ಲಿ ೪೫.೭೩ ಸೆಕೆಂಡ್‌ಗಳಲ್ಲಿ ಓಟ ಮುಗಿಸಿ ದಾಖಲೆ ಸ್ಥಾಪಿಸಿದ್ದ ಭಾರತದ  ಮಿಲ್ಕಾ ಸಿಂಗ್ ದಾಖಲೆ ಯನ್ನು ಮುರಿದರು.  ಸತತ ೪೪ ವರ್ಷದ ವರಗೆ ಮಿಲ್ಕಾ ಸಿಂಗ್ ಅವರ ದಾಖಲೆ ಅವಿಚ್ಛಿನ್ನವಾಗಿತ್ತು.

ಇವರು ಮತ್ತು ಇವರ ಅಕ್ಕ ಕೆ.ಎಂ.ಬೀನಮೋಳ್ ಅವರು ಪ್ರಮುಖ ಅಂತಾರಾಷ್ಟ್ರೀಯ ಸ್ಪರ್ಧೆಯಲ್ಲಿ ಪದಕಗಳನ್ನು ಗೆದ್ದ ಮೊದಲ ಭಾರತೀಯ ಒಡಹುಟ್ಟಿದವರು ಎಂಬ ಇತಿಹಾಸ ನಿರ್ಮಿಸಿದರು. ಇವರಿಬ್ಬರು  ಬುಸಾನ್ ಏಷ್ಯನ್ ಕ್ರೀಡಾಕೂಟದಲ್ಲಿ (೨೦೦೨)  ಪದಕಗಳನ್ನು ಗೆದ್ದರು. ಪುರುಷರ ೮೦೦ ಮೀಟರ್ಸ್ ಓಟದಲ್ಲಿ ಬಿನು ಬೆಳ್ಳಿ ಗೆದ್ದರೆ, ಮಹಿಳೆಯರ ವಿಭಾಗದಲ್ಲಿ ಅವರ ಸಹೋದರಿ ಚಿನ್ನದ ಪದಕ ಗೆದ್ದಿದ್ದಾರೆ.  ಭಾರತೀಯ ಅಥ್ಲೆಟಿಕ್ಸ್‌ನಲ್ಲಿನ ಈ ಸಾಧನೆಗಾಗಿ ಬಿನು ೨೦೦೬ ರಲ್ಲಿ ಅರ್ಜುನ ಪ್ರಶಸ್ತಿಯನ್ನು ಪಡೆದರು. 

## ಜೀವನಚರಿತ್ರೆ 
ಕೇರಳದ ಇಡುಕ್ಕಿ ಜಿಲ್ಲೆಯವರಾದ ಬಿನು ಅವರು ೨೦ ಡಿಸೆಂಬರ್ ೧೯೮೦ ರಂದು ಜನಿಸಿದರು. ಅವರ ಸಹೋದರಿ ಬೀನಾಮೋಲ್ ಅವರ ಮಾರ್ಗದರ್ಶನದಲ್ಲಿಅವರು ಅಥ್ಲೆಟಿಕ್ಸ್ ಅನ್ನು ತಮ್ಮ ವೃತ್ತಿಯಾಗಿ ಮಾಡಿಕೊಂಡರು. ಸಹೋದರಿ ಬೀನಾಮೋಲ್‌ಗೆ ತರಬೇತಿ ನೀಡಿದ್ದ ಉಕ್ರೇನ್‌‌ನಿನ ಯೂರಿ ಅವರು ಬಿನು ಅವರಿಗೂ ಸಹ ತರಬೇತಿ ನೀಡಿದರು. 

## ಉಲ್ಲೇಖಗಳು 
ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ರೋಹಿತ್ ಭಾಕರ್

**ರೋಹಿತ್ ಭಾಕರ್** (ಜನನ ೨೬ ಅಕ್ಟೋಬರ್ ೧೯೮೪) ಒಬ್ಬ ಭಾರತೀಯ  ಬ್ಯಾಡ್ಮಿಂಟನ್ ಆಟಗಾರರು. ಇವರು ಶ್ರವಣ ದೋಷ ಹೊಂದಿದ್ದರು.
## ಹಿನ್ನೆಲೆ 
ರೋಹಿತ್ ಭಾಕರ್ ಹುಟ್ಟಿನಿಂದಲೇ ಕಿವುಡ ಮತ್ತು ಮಾತನಾಡಲು ಅಸಮರ್ಥರಾಗಿದ್ದರು. ಇವರು ಭಿವಾನಿ ನಗರದವರು. ಪ್ರಸ್ತುತ ಭಿವಾನಿ ನಗರದಲ್ಲಿ ಬ್ಯಾಡ್ಮಿಂಟನ್ ಅಭ್ಯಾಸ ಮಾಡುತ್ತಿದ್ದಾರೆ.  ಇವರು  HVPNL ನ ಉದ್ಯೋಗಿ.  ೧೯೯೭ ರಲ್ಲಿ ತಮ್ಮ ಪ್ರಥಮ ಡೆಫ್ಲಿಂಪಿಕ್ ಈವೆಂಟ್‌ನಲ್ಲಿನ ಮಾಡಿದ ಸಾಧನೆಗೆ ಇವರು  ದೊರೆಯುವ ಭಾರತ ರಾಷ್ಟ್ರೀಯ ಪ್ರಶಸ್ತಿಯಾದ ಪ್ರಧಾನ ಮಂತ್ರಿ ರಾಷ್ಟ್ರೀಯ ಬಾಲ ಪುರಸ್ಕಾರ ಪ್ರಶಸ್ತಿಯನ್ನು ಪಡೆದರು. ಬ್ಯಾಡ್ಮಿಂಟನ್ ಕ್ರೀಡೆಯಲ್ಲಿನ ಅವರ ಪ್ರಯತ್ನಗಳಿಗಾಗಿ ಅವರು ಅರ್ಜುನ ಪ್ರಶಸ್ತಿಯನ್ನು ಸಹ ಪಡೆದರು.

## ವೃತ್ತಿ 
ರೋಹಿತ್ ಕೇವಲ ಹನ್ನೆರಡನೆಯ ವಯಸ್ಸಿನಲ್ಲಿ ೧೯೯೭ ರ ಬೇಸಿಗೆ ಡೆಫ್ಲಿಂಪಿಕ್‌ಗೆ  ಪಾದಾರ್ಪಣೆ ಮಾಡಿದರು.  ರಾಜೀವ್ ಬಗ್ಗಾ ಜೊತೆ  ಆಡಿದ ಮಿಕ್ಸೆಡ್ ಡಬಲ್ ನಲ್ಲಿ ಚಿನ್ನದ ಪದಕವನ್ನು ಗೆದ್ದರು  . ಈ ಸಾಧನೆಯು ಅವರನ್ನು ಡೆಫ್ಲಿಂಪಿಕ್ ಇತಿಹಾಸದಲ್ಲಿ (೧೨ ವರ್ಷ, ೮ ತಿಂಗಳು ಮತ್ತು ೧೨ ದಿನಗಳ) ಅತ್ಯಂತ ಕಿರಿಯ ಪುರುಷ ಪದಕ ವಿಜೇತರನ್ನಾಗಿ ಮಾಡಿತು.  ಡೆಫ್ಲಿಂಪಿಕ್ಸ್ ಇತಿಹಾಸದಲ್ಲಿ ಅತ್ಯಂತ ಕಿರಿಯ ಚಿನ್ನದ ಪದಕ ವಿಜೇತರಾದರು.

ಇದಲ್ಲದೆ ರೋಹಿತ್ ಭಾಕರ್ 2005 ರ ಬೇಸಿಗೆ ಡೆಫ್ಲಿಂಪಿಕ್ಸ್‌ನ ಪುರುಷರ ಸಿಂಗಲ್ಸ್ ಮತ್ತು ಮಿಕ್ಸೆಡ್ ಡಬಲ್ ನಲ್ಲಿ ಕಂಚಿನ ಪದಕಗಳನ್ನು ಪಡೆದರು.

ಇವರನ್ನು ಡೆಫ್ಲಿಂಪಿಕ್ಸ್‌ನಲ್ಲಿ ೧೨ ಚಿನ್ನದ ಪದಕಗಳನ್ನು ಗೆದ್ದ ಭಾರತದ ಮತ್ತೊಬ್ಬ ಕಿವುಡ ಬ್ಯಾಡ್ಮಿಂಟನ್ ಆಟಗಾರ ರಾಜೀವ್ ಬಗ್ಗಾ ಅವರೊಂದಿಗೆ ಹೋಲಿಸುತ್ತಾರೆ.

## ಉಲ್ಲೇಖಗಳು 
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:೧೯೮೪ ಜನನ
ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ರಮೇಶ್ ಹಲಗಲಿ

ಲೆಫ್ಟಿನೆಂಟ್ ಜನರಲ್ **ರಮೇಶ್ ಹಲಗಲಿ**   ಅವರು ಭಾರತೀಯ ಸೇನೆಯ   ಮಾಜಿ ಪ್ರಧಾನ ಅಧಿಕಾರಿ ಮತ್ತು  ಆರ್ಮಿ ಸ್ಟಾಫ್‌ನ ಮಾಜಿ ಉಪ ಮುಖ್ಯಸ್ಥರಾಗಿದ್ದರು. ಇವರು ಪರಮ ವಿಶಿಷ್ಟ ಸೇವಾ ಪದಕ, ಅತಿ ವಿಶಿಷ್ಟ ಸೇವಾ ಪದಕ ಮತ್ತು ಸೇವಾ ಪದಕವನ್ನು ಪಡೆದಿದ್ದಾರೆ.

ಹಲಗಲಿಯವರು ಕರ್ನಾಟಕದ ಬಾಗಲಕೋಟೆ ಜಿಲ್ಲೆಯ ಮುಧೋಳ ತಾಲೂಕಿನ ಹಲಗಲಿ ಗ್ರಾಮದವರು. ಅವರು ಕರ್ನಾಟಕದ ಬಿಜಾಪುರ ಜಿಲ್ಲೆಯ ಬಿಜಾಪುರದ ಸೈನಿಕ ಶಾಲೆಯಲ್ಲಿ ಅಧ್ಯಯನ ಮಾಡಿದರು. ಹಲಗಲಿ ಅವರನ್ನು ಡಿಸೆಂಬರ್, ೧೯೭೨ ರಲ್ಲಿ ಸಿಖ್ ಲೈಟ್ ಪದಾತಿದಳಕ್ಕೆ ನಿಯೋಜಿಸಲಾಯಿತು. ಅವರು ೧೧ ಫೆಬ್ರವರಿ ೨೦೧೨ ರಂದು ಸೇನಾ ಸಿಬ್ಬಂದಿಯ ಉಪ ಮುಖ್ಯಸ್ಥರಾಗಿ ನೇಮಕಗೊಳ್ಳುವವರೆಗೂ ಮಿಲಿಟರಿ ತರಬೇತಿ ವಿಭಾಗದ ಮಹಾನಿರ್ದೇಶಕರಾಗಿದ್ದರು.  ಲೆಫ್ಟಿನೆಂಟ್ ಜನರಲ್ ಹಲಗಲಿಯವರು, ೨೦೦೯ರಲ್ಲಿ ಪಶ್ಚಿಮ ಬಂಗಾಳದ ೭೦ ಎಕರೆ ಸುಕ್ನಾ ಮಿಲಿಟರಿ ಸ್ಟೇಷನ್ ಭೂ ಹಗರಣದಲ್ಲಿ ವಿಸಿಲ್ ಬ್ಲೋವರ್ ಆಗಿದ್ದರು.
## ಉಲ್ಲೇಖಗಳು
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ಯುಐ (ಚಲನಚಿತ್ರ)

, ನಿಧಿ ಸುಬ್ಬಯ್ಯ, ಸಾಧು ಕೋಕಿಲ, ಮುರಳಿ ಕೃಷ್ಣ ಮತ್ತು ಇಂದ್ರಜಿತ್ ಲಂಕೇಶ್ ಪೋಷಕ ಪಾತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ . ಲಹರಿ ಫಿಲ್ಮ್ಸ್ ಮತ್ತು ವೀನಸ್ ಎಂಟರ್ಟೈನರ್ಸ್ ಈ ಚಿತ್ರವನ್ನು ನಿರ್ಮಿಸಿದ್ದಾರೆ . 

*ಯುಐಅನ್ನು* ಜೂನ್ 2022 ರಲ್ಲಿ ಘೋಷಿಸಲಾಯಿತು.

## ತಾರಾಗಣ 
* ಉಪೇಂದ್ರ
* ರೀಷ್ಮಾ ನಾಣಯ್ಯ
* ಸನ್ನಿ ಲಿಯೋನ್
* ಜಿಶ್ಶು ಸೇನ್ ಗುಪ್ತಾ
* ಮುರಳಿ ಶರ್ಮಾ
* ನೀತು ವನಜಾಕ್ಷಿ
* ಇಂದ್ರಜಿತ್ ಲಂಕೇಶ್
* ನಿಧಿ ಸುಬ್ಬಯ್ಯ
* ಓಂ ಸಾಯಿ ಪ್ರಕಾಶ್
* ಪ್ರಶಾಂತ್ ಸಂಬರಗಿ
* ಭೀಮ
* ಕಾಕ್ರೋಜ್ ಸುಧಿ
* ಗುರುಪ್ರಸಾದ್
* ಪವನ್ ಆಚಾರ್ಯ
ವಿಜಯಕುಮಾರ್ ವೈಶಾಕ್

**ವಿಜಯ್‌ಕುಮಾರ್ ವೈಶಾಕ್** (ಜನನ 31 ಜನವರಿ 1997) ಒಬ್ಬ ಭಾರತೀಯ ಕ್ರಿಕೆಟಿಗ, ಇವರು ದೇಶೀಯ ಕ್ರಿಕೆಟ್‌ನಲ್ಲಿ ಕರ್ನಾಟಕಕ್ಕಾಗಿ ಮತ್ತು ಇಂಡಿಯನ್ ಪ್ರೀಮಿಯರ್ ಲೀಗ್‌ನಲ್ಲಿ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ಪರ ಆಡುತ್ತಾರೆ. ಅವರು 24 ಫೆಬ್ರವರಿ 2021 ರಂದು ಕರ್ನಾಟಕಕ್ಕಾಗಿ 2020-21 ವಿಜಯ್ ಹಜಾರೆ ಟ್ರೋಫಿಯಲ್ಲಿ ತಮ್ಮ ಲಿಸ್ಟ್ A ಗೆ ಪಾದಾರ್ಪಣೆ ಮಾಡಿದರು. ಅವರು 2021-22 ರ ಸೈಯದ್ ಮುಷ್ತಾಕ್ ಅಲಿ ಟ್ರೋಫಿಯಲ್ಲಿ ಕರ್ನಾಟಕಕ್ಕಾಗಿ 5 ನವೆಂಬರ್ 2021 ರಂದು ತಮ್ಮ ಟ್ವೆಂಟಿ 20 ಚೊಚ್ಚಲ ಪಂದ್ಯವನ್ನು ಮಾಡಿದರು. ಅವರು 2021-22 ರ ರಣಜಿ ಟ್ರೋಫಿಯಲ್ಲಿ ಕರ್ನಾಟಕಕ್ಕಾಗಿ 17 ಫೆಬ್ರವರಿ 2022 ರಂದು ಪ್ರಥಮ ದರ್ಜೆಗೆ ಪಾದಾರ್ಪಣೆ ಮಾಡಿದರು.

ಏಪ್ರಿಲ್ 7, 2023 ರಂದು, ರಾಯಲ್ ಚಾಲೆಂಜರ್ಸ್ ಬೆಂಗಳೂರು 2023 ರ ಇಂಡಿಯನ್ ಪ್ರೀಮಿಯರ್ ಲೀಗ್‌ಗೆ ರಜತ್ ಪಾಟಿದಾರ್ ಬದಲಿಗೆ ವೈಶಾಕ್ ವಿಜಯ್ ಕುಮಾರ್ ಅವರನ್ನು ಸಹಿ ಹಾಕಿತು.

15 ಏಪ್ರಿಲ್ 2023 ರಂದು, ಅವರು 2023 ಇಂಡಿಯನ್ ಪ್ರೀಮಿಯರ್ ಲೀಗ್‌ನಲ್ಲಿ ಡೆಲ್ಲಿ ಕ್ಯಾಪಿಟಲ್ಸ್ ವಿರುದ್ಧ IPL ಚೊಚ್ಚಲ ಪಂದ್ಯವನ್ನು ಮಾಡಿದರು.

## ಉಲ್ಲೇಖಗಳು
ರಜತ್ ಚೌಹಾಣ್

**ರಜತ್ ಚೌಹಾಣ್** (ಜನನ ೩೦ ಡಿಸೆಂಬರ್ ೧೯೯೪) ಇವರು ಭಾರತೀಯ ಬಿಲ್ಲುಗಾರರು.  ಕೋಪನ್ ಹ್ಯಾಗನ್ ನಲ್ಲಿ ನಡೆದ ವಿಶ್ವ ಬಿಲ್ಲುಗಾರಿಕೆ ಚಾಂಪಿಯನ್ ಶಿಪ್ ನಲ್ಲಿ ಚೌಹಾಣ್ ಬೆಳ್ಳಿ ಪದಕ ಗೆದ್ದ ಮೊದಲ ಭಾರತೀಯ ಎಂಬ ಹೆಗ್ಗಳಿಕೆಗೆ ಪಾತ್ರರಾದರು.  ಅವರು ಇಂಚಿಯಾನ್‌ನಲ್ಲಿ ನಡೆದ ಏಷ್ಯನ್ ಗೇಮ್ಸ್ ೨೦೧೪ ರಲ್ಲಿ ಪುರುಷರ  ಸಂಯುಕ್ತ ಬಿಲ್ಲುಗಾರಿಕೆಯ ಗುಂಪು ಪಂದ್ಯಾವಳಿಯಲ್ಲಿ ಅಭಿಷೇಕ್ ವರ್ಮಾ ಮತ್ತು ಸಂದೀಪ್ ಕುಮಾರ್ ಅವರೊಂದಿಗೆ ಚಿನ್ನದ ಪದಕವನ್ನು ಗೆದ್ದರು. ೨೦೧೪ ರಲ್ಲಿ ಅವರು ಬಿಲ್ಲುಗಾರಿಕೆಯಲ್ಲಿ ವಿಶ್ವಕಪ್‌ನ ಅಂತಿಮ ಹಂತಕ್ಕೆ ಅರ್ಹತೆ ಪಡೆದ ಮೊದಲ ಭಾರತೀಯ ಸಂಯುಕ್ತ ಬಿಲ್ಲುಗಾರರಾದರು ಮತ್ತು ೨೦೧೫ ವಿಶ್ವ ಬಿಲ್ಲುಗಾರಿಕೆ ಚಾಂಪಿಯನ್‌ಶಿಪ್‌ನ ಅಂತಿಮ ಘಟ್ಟಕ್ಕೆ ತಲುಪಿದರು.  

## ಇತರ ಸಾಧನೆಗಳು 
೨೦೧೫ ರ ಏಷ್ಯನ್ ಬಿಲ್ಲುಗಾರಿಕೆ ಚಾಂಪಿಯನ್‌ಶಿಪ್‌ - ಪುರುಷರ ವಿಭಾಗದಲ್ಲಿ 

## ಪ್ರಶಸ್ತಿಗಳು 
thumb|೨೯ ಆಗಸ್ಟ್ ೨೦೧೬ ರಂದು ನವದೆಹಲಿಯ ರಾಷ್ಟ್ರಪತಿ ಭವನದಲ್ಲಿ ನಡೆದ ಸಮಾರಂಭದಲ್ಲಿ ರಾಷ್ಟ್ರಪತಿ ಶ್ರೀ ಪ್ರಣಬ್ ಮುಖರ್ಜಿ ಅವರು ಬಿಲ್ಲುಗಾರಿಕೆಗಾಗಿ ರಜತ್ ಚೌಹಾಣ್ ಅವರಿಗೆ ೨೦೧೬ ರ ಅರ್ಜುನ ಪ್ರಶಸ್ತಿಯನ್ನು ಪ್ರದಾನ ಮಾಡಿದರು.

* ಅರ್ಜುನ ಪ್ರಶಸ್ತಿ (೨೦೧೬)

## ಉಲ್ಲೇಖಗಳು 
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
೨೦೨೪ ಐಸಿಸಿ ಕ್ರಿಕೆಟ್ ವಿಶ್ವಕಪ್ ಚಾಲೆಂಜ್ ಲೀಗ್ ಪ್ಲೇ-ಆಫ್

**೨೦೨೪** **ಐಸಿಸಿ ಕ್ರಿಕೆಟ್ ವಿಶ್ವಕಪ್ ಚಾಲೆಂಜ್ ಲೀಗ್ ಪ್ಲೇ-ಆಫ್** ಒಂದು ಕ್ರಿಕೆಟ್ ಪಂದ್ಯಾವಳಿಯಾಗಿದ್ದು ಅದು ಫೆಬ್ರವರಿ ಮತ್ತು ಮಾರ್ಚ್ ೨೦೨೪ ರಲ್ಲಿ ಮುಂದಿನ ವಿಶ್ವಕಪ್ ಸುತ್ತಿಗೆ ಕ್ರಿಕೆಟ್ ವಿಶ್ವಕಪ್ ಚಾಲೆಂಜ್ ಲೀಗ್‌ನಲ್ಲಿ ಅಂತಿಮ ನಾಲ್ಕು ಸ್ಥಾನಗಳನ್ನು ನಿರ್ಧರಿಸಲು ನಡೆಯಿತು.  ೨೦೧೯-೨೦೨೨ರ ಚಾಲೆಂಜ್ ಲೀಗ್‌ನ ಕೆಳಗಿನ ನಾಲ್ಕು ತಂಡಗಳು ಮತ್ತು ಟಿ೨೦ಐ ಶ್ರೇಯಾಂಕದಿಂದ ನಾಲ್ಕು ತಂಡಗಳು ಪಂದ್ಯಾವಳಿಯಲ್ಲಿ ಭಾಗವಹಿಸಿದ್ದವು. ಈ ಪಂದ್ಯಾವಳಿಯ ಅತ್ಯುತ್ತಮ ನಾಲ್ಕು ತಂಡಗಳು ೨೦೨೪-೨೦೨೬ರ ಸವಾಲಿನ ಲೀಗ್ ಸುತ್ತಿಗೆ ಅರ್ಹತೆ ಪಡೆದಿವೆ. ಎಂಟು ತಂಡಗಳನ್ನು ನಾಲ್ಕು ಗುಂಪಿನ ಎರಡು ಗುಂಪುಗಳಾಗಿ ಇರಿಸಲಾಯಿತು, ಪ್ರತಿ ಗುಂಪಿನಿಂದ ಅಗ್ರ ಮೂರು ತಂಡಗಳು ಸೂಪರ್ ಸಿಕ್ಸ್ ಹಂತಕ್ಕೆ ಮುನ್ನಡೆಯುತ್ತವೆ. 

## ತಂಡಗಳು ಮತ್ತು ಅರ್ಹತೆ 
ಚಾಲೆಂಜ್ ಲೀಗ್ ಪ್ಲೇ-ಆಫ್‌ನಲ್ಲಿ, ೨೦೧೯-೨೦೨೨ರ ಚಾಲೆಂಜ್ ಲೀಗ್‌ನಲ್ಲಿನ ಎರಡು ಗುಂಪುಗಳ ಕೆಳಗಿನ ಎರಡು ತಂಡಗಳು 32-ತಂಡದ ಅರ್ಹತಾ ಪ್ರಕ್ರಿಯೆಯ ಹೊರಗಿನ ನಾಲ್ಕು ಇತರರನ್ನು ಸೇರಿಕೊಂಡವು.

ಈ ಕೆಳಗಿನ ಪ್ರವೇಶ ಅಗತ್ಯತೆಗಳನ್ನು ಪೂರೈಸುವ ಅತ್ಯುನ್ನತ ಟ್ವೆಂಟಿ20 ಅಂತರಾಷ್ಟ್ರೀಯ ಶ್ರೇಯಾಂಕವನ್ನು ಹೊಂದಿರುವ ನಾಲ್ಕು ರಾಷ್ಟ್ರಗಳು: [i] ಅವರು ಕನಿಷ್ಟ ಎಂಟು ದೇಶೀಯ ತಂಡಗಳನ್ನು ನಿಯಮಿತ ಕ್ರಿಕೆಟ್ ಆಡುವುದನ್ನು ಹೊಂದಿರಬೇಕು, ಹಿಂದಿನ ಎರಡು ವರ್ಷಗಳಲ್ಲಿ ಪ್ರತಿಯೊಂದರಲ್ಲೂ ಕನಿಷ್ಠ ಐದು 40+-ಓವರ್ ಪಂದ್ಯಗಳನ್ನು ಒಳಗೊಂಡಿರಬೇಕು;  ii] ಅವರು 30 ಸೆಪ್ಟೆಂಬರ್ 2023 ರಂತೆ ಐಸಿಸಿ ಟಿ೨೦ಐ ಚಾಂಪಿಯನ್‌ಶಿಪ್ ಶ್ರೇಯಾಂಕದ ಅಗ್ರ 40 ರಲ್ಲಿರಬೇಕಿತ್ತು.

ಬಹ್ರೇನ್, ಕುವೈತ್, ಸೌದಿ ಅರೇಬಿಯಾ ಮತ್ತು ತಾಂಜಾನಿಯಾ ಅವಶ್ಯಕತೆಗಳನ್ನು ಪೂರೈಸಿದ ನಂತರ ಪಂದ್ಯಾವಳಿಗೆ ಅರ್ಹತೆ ಪಡೆದರು. 

## ತಂಡಗಳು 
## ಗುಂಪು ಹಂತ
### ಗುಂಪು ಎ
#### ಪಾಯಿಂಟ್ ಟೇಬಲ್
#### ಪಂದ್ಯಗಳು
----

----

----

----

----

### ಗುಂಪು ಬಿ
#### ಪಾಯಿಂಟ್ ಟೇಬಲ್
#### ಪಂದ್ಯಗಳು
----

----

----

----

----

## ಸೂಪರ್ ಸಿಕ್ಸ್
### ಪಾಯಿಂಟ್ ಟೇಬಲ್
### ಪಂದ್ಯಗಳು
----

----

----

----

----

----

----

----

## ಉಲ್ಲೇಖಗಳು
ಕಾಸರಗೋಡು ಪಟ್ನಾಶೆಟ್ಟಿ ಗೋಪಾಲ್ ರಾವ್

ಕಮೋಡೋರ್ **ಕಾಸರಗೋಡು ಪಟ್ನಶೆಟ್ಟಿ ಗೋಪಾಲ್ ರಾವ್** (೧೨ ನವೆಂಬರ್ ೧೯೨೬ - ೯ ಆಗಸ್ಟ್ ೨೦೨೧) ಇವರು  ಮಹಾ ವೀರ ಚಕ್ರ ಹಾಗೂ ವಿಶಿಷ್ಟ ಸೇವಾ ಪದಕ ಪುರಸ್ಕೃತರು. ಇವರು ೧೯೭೧ ರ ಭಾರತ-ಪಾಕಿಸ್ತಾನ ಯುದ್ಧದಲ್ಲಿ ಭಾರತೀಯ ನೌಕಾಪಡೆಯ ಅಧಿಕಾರಿಯಾಗಿದ್ದರು. ಈ ಯುದ್ದದ ಆಪರೇಷನ್ ಟ್ರೈಡೆಂಟ್ (೧೯೭೧) ಕಾರ್ಯಾಚರಣೆಯಲ್ಲಿ ಅವರು ಸಲ್ಲಿಸಿದ ಕೊಡುಗೆಗಳಿಗಾಗಿ ಅವರಿಗೆ ಮಹಾವೀರ ಚಕ್ರವನ್ನು ನೀಡಲಾಯಿತು..

## ಹಿನ್ನೆಲೆ 
ಕಮೋಡೋರ್ ಕೆಪಿ ಗೋಪಾಲ್ ರಾವ್ ರವರು ಮಂಗಳೂರಿನಲ್ಲಿ  ೧೩ ನವೆಂಬರ್ ೧೯೨೬ ರಂದು ಗೌಡ ಸಾರಸ್ವತ ಬ್ರಾಹ್ಮಣ ಕುಟುಂಬದಲ್ಲಿ ಜನಿಸಿದರು.  ಇವರ ತಂದೆಯ ಹೆಸರು ರಾಯ್ ಬಹದ್ದೂರ್ ಕೆ.ಪಿ.ಜನಾರ್ದನ್ ರಾವ್. ಅವರ ಹಿರಿಯ ಸಹೋದರ ಮೇಜರ್ ಕೆಪಿಎಸ್ ರಾವ್ ಅವರು ಎರಡನೇ ಮಹಾಯುದ್ಧದ ಸಮಯದಲ್ಲಿ ಭಾರತೀಯ ಸೇನೆಯಲ್ಲಿ ಭಾರತೀಯ ಸಶಸ್ತ್ರ ಪಡೆಗಳಲ್ಲಿ ಸೇವೆ ಸಲ್ಲಿಸಿದ್ದರು.

## ಮಿಲಿಟರಿ ವೃತ್ತಿ 
ಕಮೋಡೋರ್ ಕೆಪಿ ಗೋಪಾಲ್ ರಾವ್ ಅವರನ್ನು ೨೧ ಏಪ್ರಿಲ್ ೧೯೫೦ ರಂದು ಭಾರತೀಯ ನೌಕಾಪಡೆಗೆ ನಿಯೋಜಿಸಲಾಯಿತು. ಜನವರಿ ೧೯೭೧ ರಲ್ಲಿ, ಸಲ್ಲಿಸಿದ ಉನ್ನತ ಶ್ರೇಣಿಯ ಸೇವೆಗಾಗಿ ಅವರಿಗೆ ವಿಶಿಷ್ಟ ಸೇವಾ ಪದಕವನ್ನು ನೀಡಲಾಯಿತು.

೧೯೭೧ ರ ಭಾರತ ಪಾಕಿಸ್ತಾನ ಯುದ್ದದಲ್ಲಿ ಆಪರೇಷನ್ ಟ್ರೈಡೆಂಟ್ ಕಾರ್ಯಚರಣೆಯಲ್ಲಿ ಇವರು ಜಲಾಂತರ್ಗಾಮಿ ಗಳನ್ನು ತಡೆಯುವ ಅರ್ನಲ-ಕಾರ್ವೆಟ್‌‌ಗಳಾದ (ಸುಸಜ್ಜಿತ ಸಣ್ಣ ಯುದ್ದ ನೌಕೆ)  ಐ‌ಎನ್‌ಎಸ್ ಕಿಲ್ತಾನ್ ಮತ್ತು ಐ‌ಎನ್‌ಎಸ್ ಕಚ್ಚಲ್‌ಗಳ ಕಮಾಂಡರ್ ಆಗಿದ್ದರು. ಇವರ ಪಡೆ ೪ನೇ ಡಿಸೆಂಬರ್ ೧೯೭೧ ರಂದು ಕರಾಚಿಯ ಬಂದರಿನ ಮೇಲೆ ದಾಳಿ ಮಾಡಿದ ಕಾರ್ಯಾಚರಣೆಯ ಭಾಗವಾಗಿತ್ತು. ಇವರ ಎರಡು ಕಾರ್ವೆಟ್‌ಗಳು ತಮ್ಮ ಅತ್ಯುತ್ತಮ ರೇಡಾರ್‌ ಮತ್ತು ಸ೦ಪರ್ಕ ಸಾಧನಗಳಿಂದ ಶತ್ರು ಜಲಾಂತರ್ಗಾಮಿಗಳನ್ನು ಗುರುತಿಸಿದ್ದಲ್ಲದೆ ಭಾರತದ ಜಲಾಂತರ್ಗಾಮಿಗಳಿಗೆ ರಕ್ಷಣೆ ಕೊಡುವ ಮಹತ್ತರ ಜವಾಬ್ದಾರಿ ಇವರದ್ದಾಗಿತ್ತು.  ಆಪರೇಷನ್ ಟ್ರೈಡೆಂಟ್ ಕಾರ್ಯಾಚರಣೆ ಬಹುದೊಡ್ಡ ಯಶಸ್ಸನ್ನು ಗಳಿಸಿತು.  ಈ ಕಾರ್ಯಚರಣೆಯಲ್ಲಿ ಎರಡು ಪಾಕಿಸ್ತಾನಿ ವಿಧ್ವಂಸಕಗಳಾದ (ಪಿಎನ್‌ಎಸ್ ಖೈಬರ್ ಮತ್ತು ಪಿಎನ್‌ಎಸ್ ಷಾ ಜೆಹಾನ್) ಗಳನ್ನು ಮುಳುಗಿಸಿದ್ದಲ್ಲದೆ ಒಂದು ಮೈನ್‌ಸ್ವೀಪರ್ ( ಪಿಎನ್‌ಎಸ್ ಮುಹಾಫಿಜ್ ), ಒಂದು ಸರಕು ಹಡಗಿನ(ಎಂವಿ ವೀನಸ್ ಚಾಲೆಂಜರ್)  ತೈಲ ಶೇಖರಣೆಯನ್ನು ಬೆಂಕಿಗೆ ಆಹುತಿ ಮಾಡಿತು.  ಅವರ ಅತ್ಯುತ್ತಮ ಸಾಧನೆಗೆ, ಅವರಿಗೆ ಭಾರತದ ಎರಡನೇ ಅತ್ಯುನ್ನತ ಮಿಲಿಟರಿ ಗೌರವವಾದ ಮಹಾವೀರ ಚಕ್ರವನ್ನು ನೀಡಲಾಯಿತು.

## ವೈಯಕ್ತಿಕ ಜೀವನ 
ರಾವ್ ಅವರಿಗೆ ವಿವಾಹವಾಗಿದ್ದು, ಇಬ್ಬರು ಪುತ್ರರು ಹಾಗೂ ಓರ್ವ ಪುತ್ರಿ ಇದ್ದಾರೆ. ಅವರು ಗೌಡ ಸಾರಸ್ವತ ಬ್ರಾಹ್ಮಣ (ಜಿಎಸ್‌ಬಿ) ಸಮುದಾಯದಿಂದ ಬಂದವರು. ಅವರು ಆಗಸ್ಟ್ ೯, ೨೦೨೧ ರಂದು ದಕ್ಷಿಣ ಭಾರತದ ನಗರವಾದ ಚೆನ್ನೈನಲ್ಲಿ ನಿಧನರಾದರು. ಆಗ ಅವರ ವಯಸ್ಸು ೯೪.

## ಸಹ ನೋಡಿ 
* ೧೯೭೧ ರ ಭಾರತ-ಪಾಕಿಸ್ತಾನ ಯುದ್ಧ
* ಆಪರೇಷನ್ ಟ್ರೈಡೆಂಟ್ (1971)
* ಆಪರೇಷನ್ ಪೈಥಾನ್

## ಉಲ್ಲೇಖಗಳು
ಕೊಚ್ಚಿನ್ ಪೋರ್ಚುಗೀಸ್ ಕ್ರಿಯೋಲ್ ಭಾಷೆ

**ಕೊಚ್ಚಿನ್ ಇಂಡೋ-ಪೋರ್ಚುಗೀಸ್**, ಅದರ ಭೌಗೋಳಿಕ ಕೇಂದ್ರದಿಂದ ವೈಪಿನ್ ಇಂಡೋ-ಪೋರ್ಚುಗಲ್ ಎಂದೂ ಕರೆಯಲ್ಪಡುತ್ತದೆ. ಇದು ಭಾರತದ ಮಲಬಾರ್ ಕರಾವಳಿ, ವಿಶೇಷವಾಗಿ ಕೇರಳ ರಾಜ್ಯದ ಕೊಚ್ಚಿನ್ ಕೋಟೆಯಲ್ಲಿ ಮಾತನಾಡುವ ಇಂಡೋ-ಪೋರ್ಚುಗೀಸರ ಕ್ರಿಯೋಲ್ ಆಗಿದೆ. ಇದನ್ನು ಮೊದಲ ಭಾಷೆಯಾಗಿ ಮಾತನಾಡುವ ಕೊನೆಯ ವ್ಯಕ್ತಿ, ವಿಲಿಯಂ ರೋಜಾರಿಯೊ, 2010 ರಲ್ಲಿ ನಿಧನರಾದರು. ಇದನ್ನು ಈಗ ವೈಪೀನ್ ದ್ವೀಪ ಸುತ್ತಮುತ್ತಲಿನ (ವೈಪಿನ್ ದ್ವೀಪ) ಮತ್ತು ಕೊಚ್ಚಿ ಮಹಾನಗರ ಪ್ರದೇಶ ಇತರ ಪ್ರದೇಶಗಳಲ್ಲಿ ಕ್ರಿಶ್ಚಿಯನ್ ಕುಟುಂಬಗಳು ಮಾತನಾಡುತ್ತವೆ.

## ಇತಿಹಾಸ 
ಸ್ಥಳೀಯವಾಗಿ "ಪೋರ್ಚುಗೀಸ್" ಅಥವಾ "ಕೊಚ್ಚಿನ್ ಪೋರ್ಚುಗೀಸ್" ಎಂದು ಕರೆಯಲ್ಪಡುವ ಕೊಚ್ಚಿನ್ ಇಂಡೋ-ಪೋರ್ಚುಗೀಸ್, ಪೋರ್ಚುಗೀಸ್, ಮಲಯಾಳಂ ಮತ್ತು ಹಳೆಯ ಕೊಚ್ಚಿಯಲ್ಲಿ ಮಾತನಾಡುವ ಇತರ ಭಾಷೆಗಳ ನಡುವಿನ ಸಂಪರ್ಕದಿಂದ ರೂಪುಗೊಂಡಿತು. ಏಷ್ಯಾದಲ್ಲಿ ಯುರೋಪಿಯನ್ ಸಂಪರ್ಕದಿಂದ ಹುಟ್ಟಿಕೊಂಡ ಮೊದಲ ಸಂಪರ್ಕ ಭಾಷೆಗಳಲ್ಲಿ ಕೊಚ್ಚಿನ್ ಒಂದಾಗಿತ್ತು.  ಇದು 15ರಿಂದ 19ನೇ ಶತಮಾನದಲ್ಲಿ ಸ್ಥಳೀಯ ಕ್ಯಾಥೋಲಿಕ್ ಸಮುದಾಯದ ಮಾತೃಭಾಷೆಯಾಯಿತು.  ಮಲಬಾರ್ನಲ್ಲಿನ ಕ್ಯಾಥೊಲಿಕ್ ಇಂಡೋ-ಪೋರ್ಚುಗೀಸ್ ಕುಟುಂಬಗಳಿಂದ ಹೊರಹೊಮ್ಮಿತು.  ಇದು 17ನೇ ಶತಮಾನದಲ್ಲಿ ಜರ್ಮನಿಯ ಆಕ್ರಮಣದಲ್ಲಿ ಮುಂದುವರಿಯಿತು ಎಂದು ದಾಖಲೆಯಿದೆ. 19ನೇ ಶತಮಾನದ ತಿರುವಿನಲ್ಲಿ ಭಾಷಣಕಾರರು ಭಾಷೆಯಿಂದ ದೂರ ಸರಿಯಲು ಪ್ರಾರಂಭಿಸಿದರು. ಕೊನೆಯ ಸ್ಥಳೀಯ ಭಾಷಣಕಾರರಾದ ವಿಲಿಯಂ ರೋಜಾರಿಯೊ 2010ರ ಆಗಸ್ಟ್ 20ರಂದು ವೈಪೀನ್‌ನಲ್ಲಿ ನಿಧನರಾದರು.  ಕೊಚ್ಚಿಯಲ್ಲಿನ ಕೆಲವರು ಈಗಲೂ ಅದನ್ನು ಸ್ವಲ್ಪ ಮಟ್ಟಿಗೆ ಅರ್ಥಮಾಡಿಕೊಳ್ಳುತ್ತಾರೆ.

## ಉದಾಹರಣೆಗಳು 
### ಪೋರ್ಚುಗೀಸ್ ಮತ್ತು ಮಲಯಾಳಂ ಪ್ರಭಾವ 
ಪೋರ್ಚುಗೀಸ್ ಮತ್ತು ಮಲಯಾಳಂ ಎರಡೂ ಮಲಬಾರ್ ಇಂಡೋ-ಪೋರ್ಚುಗೀಸ್‌ನಲ್ಲಿ ಗಮನಾರ್ಹ ಪ್ರಭಾವವನ್ನು ಹೊಂದಿವೆ. ಉದಾಹರಣೆಗೆ, tæ ಎಂಬ ಕ್ರಿಯಾಪದವು ಇತರ ಪೋರ್ಚುಗೀಸ್ ಕ್ರಿಯಾಪದಗಳಿಂದ ಅದರ ಶಬ್ದಾರ್ಥದ ಸಂದರ್ಭವನ್ನು ಎರವಲು ಪಡೆಯುತ್ತದೆ.  ಅವುಗಳೆಂದರೆ *ಟೆರ್* (ಹಾವೆ) ಮತ್ತು ಎಸ್ಟಾರ್ (ಬೆ) ಎಂಬ ಕ್ರಿಯಾಪದಗಳಿಂದ. ಇದಕ್ಕೆ ವಿರುದ್ಧವಾಗಿ, ಕ್ರಿಯಾಪದದ ರೂಪಸೂಚಕ ಮತ್ತು ಶಬ್ದಾರ್ಥದ ರಚನೆಗಳು ಮಲಯಾಳಂನಿಂದ ಹೆಚ್ಚು ಪ್ರಭಾವಿತವಾಗಿವೆ.

## ಉಲ್ಲೇಖಗಳು
ಸನ್ನಿ ಲಿಯೋನ್

**ಕರೆಂಜಿತ್** " **ಕರೆನ್** "  **ಕೌರ್ ವೋಹ್ರಾ** (ಜನನ ಮೇ 13, 1981), **ಸನ್ನಿ ಲಿಯೋನ್** ಎಂಬ ತನ್ನ ರಂಗನಾಮದಿಂದ ಪರಿಚಿತಳಾಗಿದ್ದಾಳೆ, ನಟಿ, ರೂಪದರ್ಶಿ ಮತ್ತು ಮಾಜಿ ಅಶ್ಲೀಲ ನಟಿ. ಅವರು ಕೆನಡಾದಲ್ಲಿ ಭಾರತೀಯ ಸಿಖ್ ಕುಟುಂಬದಲ್ಲಿ ಜನಿಸಿದರು ಮತ್ತು ಕೆನಡಿಯನ್ ಮತ್ತು ಅಮೆರಿಕನ್ ಪೌರತ್ವವನ್ನು ಹೊಂದಿದ್ದಾರೆ. ಅವರು 2003 ರಲ್ಲಿ ವರ್ಷದ *ಪೆಂಟ್‌ಹೌಸ್* ಪೆಟ್ ಎಂದು ಹೆಸರಿಸಲ್ಪಟ್ಟರು, ವಿವಿಡ್ ಎಂಟರ್‌ಟೈನ್‌ಮೆಂಟ್‌ಗಾಗಿ ಒಪ್ಪಂದದ ಪ್ರದರ್ಶಕರಾಗಿದ್ದರು ಮತ್ತು 2010 ರಲ್ಲಿ *ಮ್ಯಾಕ್ಸಿಮ್* ಅವರು 12 ಟಾಪ್ ಪೋರ್ನ್ ಸ್ಟಾರ್‌ಗಳಲ್ಲಿ ಒಬ್ಬರು ಎಂದು ಹೆಸರಿಸಿದರು. ಅವರು 2018 ರಲ್ಲಿ AVN ಹಾಲ್ ಆಫ್ ಫೇಮ್‌ಗೆ ಸೇರ್ಪಡೆಗೊಂಡರು.

ಅವರು ಸ್ವತಂತ್ರ ಮುಖ್ಯವಾಹಿನಿಯ ಘಟನೆಗಳು, ಚಲನಚಿತ್ರಗಳು ಮತ್ತು ದೂರದರ್ಶನ ಸರಣಿಗಳಲ್ಲಿ ಪಾತ್ರಗಳನ್ನು ನಿರ್ವಹಿಸಿದ್ದಾರೆ. 2005 ರಲ್ಲಿ MTV ಇಂಡಿಯಾದಲ್ಲಿ MTV ವಿಡಿಯೋ ಮ್ಯೂಸಿಕ್ ಅವಾರ್ಡ್ಸ್‌ಗಾಗಿ ರೆಡ್ ಕಾರ್ಪೆಟ್ ವರದಿಗಾರ್ತಿಯಾಗಿ ಕಾರ್ಯನಿರ್ವಹಿಸಿದಾಗ ಆಕೆಯ ಮೊದಲ ಮುಖ್ಯವಾಹಿನಿಯ ಪ್ರದರ್ಶನವಾಗಿತ್ತು. 2011 ರಲ್ಲಿ, ಅವರು ಭಾರತೀಯ ರಿಯಾಲಿಟಿ ದೂರದರ್ಶನ ಸರಣಿ *ಬಿಗ್ ಬಾಸ್‌ನಲ್ಲಿ* ಭಾಗವಹಿಸಿದರು. ಅವರು ಭಾರತೀಯ ರಿಯಾಲಿಟಿ ಶೋ *ಸ್ಪ್ಲಿಟ್ಸ್ವಿಲ್ಲಾವನ್ನು* ಸಹ ಆಯೋಜಿಸಿದ್ದಾರೆ.

ಅವರ ನಟನಾ ವೃತ್ತಿಜೀವನದ ಹೊರತಾಗಿ, ಅವರು ಅಮೇರಿಕನ್ ಕ್ಯಾನ್ಸರ್ ಸೊಸೈಟಿಗಾಗಿ ಹಣವನ್ನು ಸಂಗ್ರಹಿಸಲು ರಾಕ್ 'ಎನ್' ರೋಲ್ ಲಾಸ್ ಏಂಜಲೀಸ್ ಹಾಫ್-ಮ್ಯಾರಥಾನ್ ಸೇರಿದಂತೆ ಕ್ರಿಯಾಶೀಲತೆಯ ಅಭಿಯಾನದ ಭಾಗವಾಗಿದ್ದಾರೆ ಮತ್ತು ಪೀಪಲ್ ಫಾರ್ ದಿ ಎಥಿಕಲ್ ಟ್ರೀಟ್ಮೆಂಟ್ ಆಫ್ ಅನಿಮಲ್ಸ್ (PETA) ಜಾಹೀರಾತಿಗೆ ಸಹ ಪೋಸ್ ನೀಡಿದ್ದಾರೆ. ರಕ್ಷಿಸಿದ ನಾಯಿಯೊಂದಿಗೆ ಪ್ರಚಾರ ಮಾಡಿ, ಸಾಕುಪ್ರಾಣಿಗಳ ಮಾಲೀಕರು ತಮ್ಮ ಬೆಕ್ಕುಗಳು ಮತ್ತು ನಾಯಿಗಳನ್ನು ಸಂತಾನಹರಣ ಮತ್ತು ಸಂತಾನಹರಣ ಮಾಡುವಂತೆ ಪ್ರೋತ್ಸಾಹಿಸುತ್ತಾರೆ.

## ವೃತ್ತಿಜೀವನ
2012 ರಲ್ಲಿ, ಅವರು ಪೂಜಾ ಭಟ್ ಅವರ ಕಾಮಪ್ರಚೋದಕ ಥ್ರಿಲ್ಲರ್ *ಜಿಸ್ಮ್ 2* (2012) ನಲ್ಲಿ ಬಾಲಿವುಡ್‌ಗೆ ಪಾದಾರ್ಪಣೆ ಮಾಡಿದರು ಮತ್ತು *ಜಾಕ್‌ಪಾಟ್* (2013), *ರಾಗಿಣಿ ಎಂಎಂಎಸ್ 2* (2014), *ಏಕ್ ಪಹೇಲಿ ಲೀಲಾ* (2015) ಮೂಲಕ ಮುಖ್ಯವಾಹಿನಿಯ ನಟನೆಯತ್ತ ಗಮನ ಹರಿಸಿದರು., *ತೇರಾ ಇಂತೇಜಾರ್* (2017), ಮತ್ತು 2019 ರಲ್ಲಿ ಮಲಯಾಳಂ ಚಲನಚಿತ್ರ *ಮಧುರಾ ರಾಜ*.

## ಉಲ್ಲೇಖಗಳು
ವರ್ಗ:೧೯೮೧ ಜನನ
ವಿಲ್ಹೆಲ್ಮ್ ವೂಂಟ್

thumb|೧೯೦೨ರಲ್ಲಿ ವೂಂಟ್
**ವಿಲ್‍ಹೆಲ್ಮ್ ವೂಂಟ್** (1832-1920) ಒಬ್ಬ ಜರ್ಮನ್ ಶರೀರವಿಜ್ಞಾನಿ. ವೈದ್ಯಕೀಯದಲ್ಲಿ ಪಿಎಚ್.ಡಿ. ಮತ್ತು ಎಂ.ಡಿ. ಪದವಿ ಗಳಿಸಿದ ಬಳಿಕ ಹೈಡೆಲ್‌ಬರ್ಗ್ ವಿಶ್ವವಿದ್ಯಾಲಯದ ಅಧ್ಯಾಪಕ ವೃಂದ ಸೇರಿದ (1854). ಅಲ್ಲಿ ಈತನ ಆಸಕ್ತಿ ಮನೋವಿಜ್ಞಾನದತ್ತ ಹೊರಳಿತು. ವೇಬರ್, ಅರ್ನ್‌ಸ್ಟ್ ಹೈನ್ರಿಚ್ ಮತ್ತು ಫೆಕ್ನರ್ ಇವರ ಕೊಡುಗೆಗಳ ಬೆಳಕಿನಲ್ಲಿ ಮನೋವಿಜ್ಞಾನದ ಪುನರ್ವ್ಯಾಖ್ಯಾನಗೈಯಲು ಮುಂದಾದ. ಮಾನವ ವರ್ತನೆಯ ಕೆಲವು ಮುಖಗಳನ್ನು ಅಲ್ಲಿಯೂ ಸಂವೇದನ ಪ್ರಭಾವಗಳನ್ನು ವ್ಯಕ್ತಿ ಗ್ರಹಿಸುವ ಬಗೆಗಳನ್ನು, ಮಾಪನೆಗೆ ಒಳಪಡಿಸಬಹುದೆಂದು ಈತನಿಗೆ ಅನ್ನಿಸಿತು. ದೃಷ್ಟಿ ಮತ್ತು ಶ್ರವಣ ಕುರಿತಂತೆ ಹೆಲ್ಮ್‌ಹಾಲ್ಸ್ ನೀಡಿದ ಕೊಡುಗೆ ಗಮನಾರ್ಹವೆಂದು ಪರಿಗಣಿಸಿ ಈ ನಿಟ್ಟಿನಲ್ಲಿ ಪ್ರಾಯೋಗಿಕ ಮನೋವಿಜ್ಞಾನದ ಅಧ್ಯಯನಾರ್ಥ ವಿಶ್ವವಿದ್ಯಾಲಯದಲ್ಲಿ ತರಗತಿ ಆರಂಭಿಸಿದ. ಮುಂದೆ ಲೈಪ್‌ಜಿಗ್ ವಿಶ್ವವಿದ್ಯಾಲಯದಲ್ಲಿ ಈ ವಿಷಯಕ್ಕೆಂದೇ ಒಂದು ಪ್ರಯೋಗಾಲಯವನ್ನು ಕೂಡ ಸ್ಥಾಪಿಸಿದ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* 
* Max Planck Institute for the History of Science: Wilhelm Maximilian Wundt.
* Biography and bibliography in the Virtual Laboratory of the Max Planck Institute for the History of Science
* Wilhelm Wundt Bibliography 589 entries

ವರ್ಗ:ವೈದ್ಯರು
ವರ್ಗ:ಮನೋವಿಜ್ಞಾನಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
೨೦೨೪ ನೇಪಾಳ ತ್ರಿ-ರಾಷ್ಟ್ರ ಸರಣಿ (ಸುತ್ತು ೧)

**೨೦೨೪ ನೇಪಾಳ ತ್ರಿ-ರಾಷ್ಟ್ರ ಸರಣಿಯು** ೨೦೨೪-೨೦೨೬ ಐಸಿಸಿ ಕ್ರಿಕೆಟ್ ವಿಶ್ವಕಪ್ ಲೀಗ್ ೨ ಕ್ರಿಕೆಟ್ ಪಂದ್ಯಾವಳಿಯ ಮೊದಲ ಸುತ್ತಿನಲ್ಲಿ ಫೆಬ್ರವರಿ 2024 ರಲ್ಲಿ ನೇಪಾಳದಲ್ಲಿ ನಡೆಯಿತು. ನಮೀಬಿಯ, ನೇಪಾಳ ಮತ್ತು ನೆದರ್ಲ್ಯಾಂಡ್ಸ್ ರಾಷ್ಟ್ರೀಯ ತಂಡಗಳು ಸರಣಿಯಲ್ಲಿ ಭಾಗವಹಿಸಿದ್ದವು.

ODI ಸರಣಿಯ ನಂತರ, ಮೂರು ತಂಡಗಳು ಟ್ವೆಂಟಿ20 ಅಂತರಾಷ್ಟ್ರೀಯ (ಟಿ೨೦ಐ) ತ್ರಿ-ರಾಷ್ಟ್ರ ಸರಣಿಯನ್ನು ಆಡಿದವು.

## ಲೀಗ್ ೨ ಸರಣಿ
### ತಂಡಗಳು
### ಪಂದ್ಯಗಳು
#### ೧ನೇ ಏಕದಿನ​
----
#### ೨ನೇ ಏಕದಿನ​
----
#### ೩ನೇ ಏಕದಿನ​
----
#### ೪ನೇ ಏಕದಿನ​
----
#### ೫ನೇ ಏಕದಿನ​
----
#### ೬ನೇ ಏಕದಿನ​
## ಟಿ೨೦ಐ ಸರಣಿ
### ರೌಂಡ್ ರಾಬಿನ್
#### ಪಾಯಿಂಟ್ ಟೇಬಲ್
#### ಪಂದ್ಯಗಳು
----

----

----

----

----

### ಫೈನಲ್
## ಉಲ್ಲೇಖಗಳು
ರಾಧೆ ದೇವಿ

**ರಾಧೆ ದೇವಿ**ಯವರು ಭಾರತೀಯ ವಧುವಿನ ಉಡುಗೆ ವಿನ್ಯಾಸಕಿ ಮತ್ತು ಸಾಮಾಜಿಕ ಕಾರ್ಯಕರ್ತೆ.  ಅವರು ಕಲಾ ಕ್ಷೇತ್ರಕ್ಕೆ ನೀಡಿದ ಕೊಡುಗೆಗಾಗಿ ಅವರಿಗೆ ೨೦೨೧ ರಲ್ಲಿ ಭಾರತ ಸರ್ಕಾರದಿಂದ ಪದ್ಮಶ್ರೀ ಪ್ರಶಸ್ತಿಯನ್ನು ನೀಡಲಾಯಿತು.  

## ಆರಂಭಿಕ ಜೀವನ 
ರಾಧೆ ದೇವಿಯವರು ಮಣಿಪುರದ ತೌಬಲ್ ಜಿಲ್ಲೆಯ ವಾಂಗ್‌ಜಿಂಗ್ ಸೊರೊಖೈಬಾಮ್ ಲೈಕೈ ಮೂಲದವರು. 

## ವೃತ್ತಿ 
ರಾಧೆ ದೇವಿಯವರು ತಮ್ಮ ೨೫ ನೇ ವಯಸ್ಸಿನಲ್ಲಿ ಪೊಟ್ಲೋಯ್ ಪ್ರಕ್ರಿಯೆಯ ಕಲಿಕೆಯ ಮೂಲಕ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ಅವರು ಖಂಬಾ-ತೊಯ್ಬಿ ನೃತ್ಯಕ್ಕಾಗಿ ವೇಷಭೂಷಣಗಳನ್ನು ವಿನ್ಯಾಸಗೊಳಿಸಿದ್ದಾರೆ. ಅವರು ಸಾಮಾಜಿಕ ಕಾರ್ಯಗಳಲ್ಲಿ ತೊಡಗಿಸಿಕೊಂಡಿದ್ದಾರೆ ಮತ್ತು ಮಹಿಳಾ ಸಬಲೀಕರಣಕ್ಕಾಗಿ ಕೆಲಸ ಮಾಡುತ್ತಿದ್ದಾರೆ. 

## ಪ್ರಶಸ್ತಿಗಳು 
* ೨೦೨೧ ರಲ್ಲಿ ಪದ್ಮಶ್ರೀ 

## ಉಲ್ಲೇಖಗಳು 
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ಬಿಟಿಎಸ್

**ಬಿಟಿಎಸ್ ಅಥವಾ** **ಬ್ಯಾಂಗ್ಟನ್ ಬಾಯ್ಸ್** ಎಂದೂ ಕರೆಯುತ್ತಾರೆ, ಇದು 2010 ರಲ್ಲಿ ರೂಪುಗೊಂಡ ದಕ್ಷಿಣ ಕೊರಿಯಾದ ಬಾಯ್ ಬ್ಯಾಂಡ್ ಆಗಿದೆ. ಬ್ಯಾಂಡ್ ಜಿನ್, ಸುಗಾ, ಜೆ-ಹೋಪ್, ಆರ್ಎಮ್, ಜಿಮಿನ್, ವಿ ಮತ್ತು ಜಂಗ್‌ಕೂಕ್ ಅನ್ನು ಒಳಗೊಂಡಿದೆ, ಅವರು ತಮ್ಮ ಹೆಚ್ಚಿನ ವಸ್ತುಗಳನ್ನು ಸಹ-ಬರೆಯುತ್ತಾರೆ ಅಥವಾ ಸಹ-ನಿರ್ಮಾಣ ಮಾಡುತ್ತಾರೆ. ಮೂಲತಃ ಹಿಪ್ ಹಾಪ್ ಗುಂಪು, ಅವರು ತಮ್ಮ ಸಂಗೀತ ಶೈಲಿಯನ್ನು ವ್ಯಾಪಕ ಶ್ರೇಣಿಯ ಪ್ರಕಾರಗಳನ್ನು ಸಂಯೋಜಿಸಲು ವಿಸ್ತರಿಸಿದರು, ಆದರೆ ಅವರ ಸಾಹಿತ್ಯವು ಮಾನಸಿಕ ಆರೋಗ್ಯ, ಶಾಲಾ ವಯಸ್ಸಿನ ಯುವಕರ ತೊಂದರೆಗಳು ಮತ್ತು ವಯಸ್ಸಿಗೆ ಬರುವುದು, ನಷ್ಟ, ಸ್ವಯಂ ಪ್ರೀತಿಯ ಕಡೆಗೆ ಪ್ರಯಾಣ ಸೇರಿದಂತೆ ವಿಷಯಗಳ ಮೇಲೆ ಕೇಂದ್ರೀಕರಿಸಿದೆ ., ವ್ಯಕ್ತಿವಾದ, ಮತ್ತು ಖ್ಯಾತಿ ಮತ್ತು ಮನ್ನಣೆಯ ಪರಿಣಾಮಗಳು. ಅವರ ಧ್ವನಿಮುದ್ರಿಕೆ ಮತ್ತು ಪಕ್ಕದ ಕೆಲಸವು ಸಾಹಿತ್ಯ, ತತ್ವಶಾಸ್ತ್ರ ಮತ್ತು ಮನೋವಿಜ್ಞಾನವನ್ನು ಉಲ್ಲೇಖಿಸಿದೆ ಮತ್ತು ಪರ್ಯಾಯ ಬ್ರಹ್ಮಾಂಡದ ಕಥಾಹಂದರವನ್ನು ಒಳಗೊಂಡಿದೆ .

ಬಿಟಿಎಸ್ 2013 ರಲ್ಲಿ ಬಿಗ್ ಹಿಟ್ ಎಂಟರ್‌ಟೈನ್‌ಮೆಂಟ್ ಅಡಿಯಲ್ಲಿ ಏಕ ಆಲ್ಬಂ *2 ಕೂಲ್ 4 ಸ್ಕೂಲ್‌ನೊಂದಿಗೆ ಪ್ರಾರಂಭವಾಯಿತು .* BTS ತಮ್ಮ ಮೊದಲ ಕೊರಿಯನ್ ಮತ್ತು ಜಪಾನೀಸ್ ಭಾಷೆಯ ಸ್ಟುಡಿಯೋ ಆಲ್ಬಂಗಳಾದ *ಡಾರ್ಕ್ & ವೈಲ್ಡ್* ಮತ್ತು *ವೇಕ್ ಅಪ್ ಅನ್ನು* ಕ್ರಮವಾಗಿ 2014 ರಲ್ಲಿ ಬಿಡುಗಡೆ ಮಾಡಿತು . ಗುಂಪಿನ ಎರಡನೇ ಕೊರಿಯನ್ ಸ್ಟುಡಿಯೋ ಆಲ್ಬಂ , *ವಿಂಗ್ಸ್* (2016), ದಕ್ಷಿಣ ಕೊರಿಯಾದಲ್ಲಿ ಒಂದು ಮಿಲಿಯನ್ ಪ್ರತಿಗಳನ್ನು ಮಾರಾಟ ಮಾಡಿದ ಮೊದಲನೆಯದು . 2017 ರ ಹೊತ್ತಿಗೆ, BTS ಜಾಗತಿಕ ಸಂಗೀತ ಮಾರುಕಟ್ಟೆಗೆ ಪ್ರವೇಶಿಸಿತು ಮತ್ತು ಕೊರಿಯನ್ ವೇವ್ ಅನ್ನು ಯುನೈಟೆಡ್ ಸ್ಟೇಟ್ಸ್‌ಗೆ ಮುನ್ನಡೆಸಿತು, ಅವರ ಏಕಗೀತೆ " ಮೈಕ್ ಡ್ರಾಪ್ " ಗಾಗಿ ರೆಕಾರ್ಡಿಂಗ್ ಇಂಡಸ್ಟ್ರಿ ಅಸೋಸಿಯೇಶನ್ ಆಫ್ ಅಮೇರಿಕಾ (RIAA) ನಿಂದ ಚಿನ್ನದ ಪ್ರಮಾಣೀಕರಣವನ್ನು ಪಡೆದ ಮೊದಲ ಕೊರಿಯನ್ ಮೇಳವಾಯಿತು. ತಮ್ಮ ಸ್ಟುಡಿಯೋ ಆಲ್ಬಂ *ಲವ್ ಯುವರ್‌ಸೆಲ್ಫ್: ಟಿಯರ್* (2018) ನೊಂದಿಗೆ *ಬಿಲ್‌ಬೋರ್ಡ್* 200 ಅನ್ನು ಅಗ್ರಸ್ಥಾನಕ್ಕೇರಿಸಿದ ದಕ್ಷಿಣ ಕೊರಿಯಾದ ಮೊದಲ ಕಾರ್ಯವಾಗಿದೆ . 2020 ರಲ್ಲಿ, ಬೀಟಲ್ಸ್ (1966-1968 ರಲ್ಲಿ) ಎರಡು ವರ್ಷಗಳಲ್ಲಿ ನಾಲ್ಕು US ನಂಬರ್-ಒನ್ ಆಲ್ಬಮ್‌ಗಳನ್ನು ಪಟ್ಟಿ ಮಾಡಿದ ಕೆಲವೇ ಗುಂಪುಗಳಲ್ಲಿ BTS ಒಂದಾಯಿತು, *ಲವ್ ಯುವರ್‌ಸೆಲ್ಫ್: ಉತ್ತರ* (2018) ಪ್ಲಾಟಿನಂ ಪ್ರಮಾಣೀಕರಿಸಿದ ಮೊದಲ ಕೊರಿಯನ್ ಆಲ್ಬಂ ಆಯಿತು . RIAA; ಅದೇ ವರ್ಷದಲ್ಲಿ, *ಬಿಲ್ಬೋರ್ಡ್* ಹಾಟ್ ಎರಡರಲ್ಲೂ ಪ್ರಥಮ ಸ್ಥಾನವನ್ನು ತಲುಪಿದ ಮೊದಲ ಸಂಪೂರ್ಣ ದಕ್ಷಿಣ ಕೊರಿಯಾದ ಆಕ್ಟ್ ಕೂಡ ಆಯಿತು.&nbsp;100 ಮತ್ತು *ಬಿಲ್ಬೋರ್ಡ್* ಗ್ಲೋಬಲ್&nbsp;ಅವರ ಗ್ರ್ಯಾಮಿ-ನಾಮನಿರ್ದೇಶಿತ ಸಿಂಗಲ್ " ಡೈನಮೈಟ್ " ನೊಂದಿಗೆ 200 . ಫಾಲೋ-ಅಪ್ ಬಿಡುಗಡೆಗಳು " ಸ್ಯಾವೇಜ್ ಲವ್ ", " ಲೈಫ್ ಗೋಸ್ ಆನ್ ", " ಬಟರ್ ", ಮತ್ತು " ಪರ್ಮಿಷನ್ ಟು ಡ್ಯಾನ್ಸ್ " 2006 ರಲ್ಲಿ ಜಸ್ಟಿನ್ ಟಿಂಬರ್ಲೇಕ್ ನಂತರ ನಾಲ್ಕು US ನಂಬರ್ ಒನ್ ಸಿಂಗಲ್ಸ್ ಗಳಿಸಿದ ಅತ್ಯಂತ ವೇಗದ ಕಾರ್ಯವನ್ನು ಮಾಡಿತು .

ಜೂನ್ 14, 2022 ರಂದು, ಗುಂಪು ತಮ್ಮ 18 ತಿಂಗಳ ಕಡ್ಡಾಯ ದಕ್ಷಿಣ ಕೊರಿಯಾದ ಮಿಲಿಟರಿ ಸೇವೆಯನ್ನು ಪೂರ್ಣಗೊಳಿಸಲು ಸದಸ್ಯರಿಗೆ ಅನುವು ಮಾಡಿಕೊಡಲು ಗುಂಪು ಚಟುವಟಿಕೆಗಳಲ್ಲಿ ನಿಗದಿತ ವಿರಾಮವನ್ನು ಘೋಷಿಸಿತು, 2025 ಕ್ಕೆ ಪುನರ್ಮಿಲನವನ್ನು ಯೋಜಿಸಲಾಗಿದೆ  ಜಿನ್, ಅತ್ಯಂತ ಹಳೆಯ ಸದಸ್ಯ, ಡಿಸೆಂಬರ್ 13, 2022 ರಂದು ಸೇರ್ಪಡೆಗೊಂಡರು; ಇತರರು 2023 ರಲ್ಲಿ ಅನುಸರಿಸಿದರು .

## ಉಲ್ಲೇಖಗಳು 
ವರ್ಗ:ಸಂಗೀತಗಾರರು
ವಾಲ್ಟರ್ ರೂಡೋಲ್ಫ್ ಹೆಸ್

thumb
**ವಾಲ್ಟರ್ ರೂಡೋಲ್ಫ್ ಹೆಸ್** (1881-1973) ಸ್ವಿಟ್ಸರ್ಲೆಂಡಿನ ಒಬ್ಬ ದೇಹವಿಜ್ಞಾನಿ ಮತ್ತು 1949 ರ ನೊಬೆಲ್ ಪ್ರಶಸ್ತಿ ಪುರಸ್ಕೃತ.

## ಜನನ, ವಿದ್ಯಾಭ್ಯಾಸ 
ಫ್ರಾನ್‌ಫೆಲ್ಡ್‌ನಲ್ಲಿ ಜನನ. ಲ್ವಾಸೇನ್, ಬರ್ನ್, ಝೂರಿಚ್, ಬರ್ಲಿನ್ ಮತ್ತು ಕೀಲ್ ವಿಶ್ವವಿದ್ಯಾಲಯಗಳಲ್ಲಿ ಅಧ್ಯಯನ ಮಾಡಿ ಪದವೀಧರನಾದ (1906).

## ವೃತ್ತಿಜೀವನ, ಸಾಧನೆಗಳು 
ಝೂರಿಚ್ ವಿಶ್ವವಿದ್ಯಾಲಯದಲ್ಲಿ ದೇಹವಿಜ್ಞಾನ ಪ್ರಾಧ್ಯಾಪಕನೂ ಫಿಸಿಯಾಲಜಿ ಇನ್‌ಸ್ಟಿಟ್ಯೂಟಿನ ನಿರ್ದೇಶಕನೂ (1917-51) ಆಗಿ ಸಂಶೋಧನೆ ಮಾಡಿದ. ರಕ್ತದೊತ್ತಡದ ಕ್ರಮನಿಯಂತ್ರಣ ಹಾಗೂ ಗುಂಡಿಗೆ ಮಿಡಿತದರ ಮತ್ತು ಉಸಿರಾಟದೊಂದಿಗೆ ಇವುಗಳ ಸಂಬಂಧ-ಇವನ್ನು ಅಧ್ಯಯನಗೈದ. ಮಿದುಳು ತಳದಲ್ಲಿಯ ರಚನೆಗಳ ಕ್ರಿಯಾತಂತ್ರದ ಬಗ್ಗೆ 1925ರಿಂದ ಮುಂದಕ್ಕೆ ಸಂಶೋಧನೆ ಎಸಗಿದ. ಮಿದುಳಿನ ವಿಶಿಷ್ಟ ಪ್ರದೇಶಗಳನ್ನು ಅತಿಸೂಕ್ಷ್ಮ ಸೂಜಿ ಎಲೆಕ್ಟ್ರೋಡುಗಳನ್ನು ನವುರಾಗಿ ಕುತ್ತಿ ಉದ್ದೀಪನಗೊಳಿಸುವ ತಂತ್ರಗಳನ್ನು ಅಭಿವೃದ್ಧಿಪಡಿಸಿದ. ಈ ತಂತ್ರಗಳಿಂದಾಗಿ ಮಿದುಳವ್ಯಾಪಾರ ಅರಿಯುವಲ್ಲಿ ಗಮನಾರ್ಹ ಪ್ರಗತಿ ಸಾಧಿಸುವುದು ಕೈಗೂಡಿತು. ಹೈಪೊತೆಲಮಸ್‌ನ ವಿವಿಧ ಭಾಗಗಳನ್ನು ಉದ್ದೀಪನಗೊಳಿಸಿ ದೇಹೋಷ್ಣತೆ, ರಕ್ತದೊತ್ತಡ, ಉಸಿರಾಟಗಳಲ್ಲಿಯೂ ಜೊತೆಗೆ ಕೋಪ, ಲೈಂಗಿಕಾಸಕ್ತಿ, ನಿದ್ರೆಗಳಲ್ಲಿಯೂ ವ್ಯತ್ಯಯಗಳನ್ನು ತರಬಹುದೆಂದು ಹೆಸ್ ತೋರಿಸಿದ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
*  including the Nobel Lecture, 12 December 1949 *The Central Control of the Activity of Internal Organs*
* 
* 

ವರ್ಗ:ನೋಬೆಲ್ ಪ್ರಶಸ್ತಿ ಪುರಸ್ಕೃತರು
ವರ್ಗ:ನರವಿಜ್ಞಾನಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
೨೦೨೪-೨೦೨೬ ಐಸಿಸಿ ಕ್ರಿಕೆಟ್ ವಿಶ್ವಕಪ್ ಚಾಲೆಂಜ್ ಲೀಗ್

**೨೦೨೪-೨೦೨೬ ಐಸಿಸಿ ಕ್ರಿಕೆಟ್ ವಿಶ್ವಕಪ್ ಚಾಲೆಂಜ್ ಲೀಗ್** ಐಸಿಸಿ ಕ್ರಿಕೆಟ್ ವಿಶ್ವಕಪ್ ಚಾಲೆಂಜ್ ಲೀಗ್‌ನ ಎರಡನೇ ಆವೃತ್ತಿಯಾಗಿದೆ ಮತ್ತು **೨೦೨೭ ಕ್ರಿಕೆಟ್ ವಿಶ್ವಕಪ್** ಅರ್ಹತಾ ಪ್ರಕ್ರಿಯೆಯ ಭಾಗವಾಗಿರುವ ಕ್ರಿಕೆಟ್ ಪಂದ್ಯಾವಳಿಯಾಗಿದೆ.

## ತಂಡಗಳು ಮತ್ತು ಅರ್ಹತೆ 
ಲೀಗ್ ಹನ್ನೆರಡು ತಂಡಗಳನ್ನು ಒಳಗೊಂಡಿದೆ: ೨೦೧೯-೨೦೨೨ ICC ಕ್ರಿಕೆಟ್ ವಿಶ್ವಕಪ್ ಚಾಲೆಂಜ್ ಲೀಗ್‌ನಲ್ಲಿ ಆಯಾ ಲೀಗ್‌ನಲ್ಲಿ 2 ನೇ-4 ನೇ ಸ್ಥಾನವನ್ನು ಗಳಿಸಿದವರು ಮತ್ತು ೨೦೨೪ ಐಸಿಸಿ ಕ್ರಿಕೆಟ್ ವಿಶ್ವಕಪ್ ಚಾಲೆಂಜ್ ಲೀಗ್ ಪ್ಲೇ-ಆಫ್ ನಿಂದ ಅಗ್ರ ನಾಲ್ಕು ಸ್ಥಾನ ಪಡೆದವರು ಮತ್ತು ೨೦೨೩ ಕ್ರಿಕೆಟ್ ವಿಶ್ವಕಪ್ ಕ್ವಾಲಿಫೈಯರ್ ಪ್ಲೇ-ಆಫ್‌ನಿಂದ ಎರಡು ತಂಡಗಳು ಅರ್ಹತೆ ಪಡೆದಿವೆ.

## ಪಾಯಿಂಟ್ ಟೇಬಲ್
### ಲೀಗ್ ಏ
### ಲೀಗ್ ಬಿ
## ಇದನ್ನೂ ನೋಡಿ 
* ೨೦೨೪ ಐಸಿಸಿ ಕ್ರಿಕೆಟ್ ವಿಶ್ವಕಪ್ ಚಾಲೆಂಜ್ ಲೀಗ್ ಪ್ಲೇ-ಆಫ್
* ೨೦೨೪-೨೦೨೬ ಐಸಿಸಿ ಕ್ರಿಕೆಟ್ ವಿಶ್ವಕಪ್ ಲೀಗ್ ೨
* ೨೦೨೭ ಕ್ರಿಕೆಟ್ ವಿಶ್ವಕಪ್

## ಉಲ್ಲೇಖಗಳು 
ವರ್ಗ:All articles with unsourced statements
೨೦೨೪ ಸಂಯುಕ್ತ ಅರಬ್ ಸಂಸ್ಥಾನ ತ್ರಿ-ರಾಷ್ಟ್ರ ಸರಣಿ (ಸುತ್ತು ೨)

**೨೦೨೪ ಸಂಯುಕ್ತ ಅರಬ್ ಸಂಸ್ಥಾನ ತ್ರಿ-ರಾಷ್ಟ್ರ ಸರಣಿಯು** ೨೦೨೪-೨೦೨೬ ಐಸಿಸಿ ಕ್ರಿಕೆಟ್ ವಿಶ್ವಕಪ್ ಲೀಗ್ ೨ ಕ್ರಿಕೆಟ್ ಪಂದ್ಯಾವಳಿಯ ಎರಡನೇ ಸುತ್ತಿನಲ್ಲಿ ಫೆಬ್ರವರಿ ಮತ್ತು ಮಾರ್ಚ್ ೨೦೨೪ ರಲ್ಲಿ ಯು.ಎ.ಇ ನಲ್ಲಿ ನಡೆಯಿತು  ತ್ರಿ-ರಾಷ್ಟ್ರಗಳ ಸರಣಿಯನ್ನು ಯುಎಇ, ಸ್ಕಾಟ್ಲೆಂಡ್ ಮತ್ತು ಕೆನಡಾದ ಪುರುಷರ ರಾಷ್ಟ್ರೀಯ ತಂಡಗಳು ಸ್ಪರ್ಧಿಸಿದ್ದವು.  ಪಂದ್ಯಗಳನ್ನು ಏಕದಿನ ಅಂತರಾಷ್ಟ್ರೀಯ (ODI) ಪಂದ್ಯಗಳಾಗಿ ಆಡಲಾಯಿತು. 

ತ್ರಿಕೋನ ಸರಣಿಯ ನಂತರ, ಯುಎಇ ಮತ್ತು ಸ್ಕಾಟ್ಲೆಂಡ್ ಮೂರು ಪಂದ್ಯಗಳ ಟ್ವೆಂಟಿ೨೦ ಇಂಟರ್ನ್ಯಾಷನಲ್ (ಟಿ೨೦ಐ) ಸರಣಿಯನ್ನು ಆಡಿದರು. ಸ್ಕಾಟ್ಲೆಂಡ್ ಸರಣಿಯನ್ನು ೨-೧ ರಿಂದ ಗೆದ್ದುಕೊಂಡಿತು.

## ಲೀಗ್ ೨ ಸರಣಿ 
### ತಂಡಗಳು 
ಮಾರ್ಚ್ 5 ರಂದು, ಗಾಯಗೊಂಡ **ಆಂಡ್ರ್ಯೂ ಉಮೀದ್** ಬದಲಿಗೆ ಸ್ಕಾಟ್ಲೆಂಡ್ **ಒಲಿ ಹೇರ್ಸ್** ಅನ್ನು ಹೆಸರಿಸಿತು.

### ಪಂದ್ಯಗಳು 
#### ೧ನೇ ಏಕದಿನ 
#### ೨ನೇ ಏಕದಿನ
#### ೩ನೇ ಏಕದಿನ
#### ೪ನೇ ಏಕದಿನ
#### ೫ನೇ ಏಕದಿನ
#### ೬ನೇ ಏಕದಿನ
## ಸಂಯುಕ್ತ ಅರಬ್ ಸಂಸ್ಥಾನ ವಿರುದ್ಧ ಸ್ಕಾಟ್ಲೆಂಡ್ ಟಿ೨೦ಐ ಸರಣಿ 
### ತಂಡಗಳು 
### ಪಂದ್ಯಗಳು 
#### 1st T20I 
#### 2nd T20I 
#### 3rd T20I 
## ಟಿಪ್ಪಣಿಗಳು 
## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* Series home at ESPNcricinfo (CWCL2)
* Series home at ESPNcricinfo (T20I series)
ತುಂಗಾ ಸೇತುವೆ

**Tunga Bridge** in Thirthahalli, Karnataka, India, is one of the oldest bridges across the Tunga River.
ಭಾರತದ ಕರ್ನಾಟಕದ ತೀರ್ಥಹಳ್ಳಿಯಲ್ಲಿರುವ **ತುಂಗಾ ಸೇತುವೆ** ತುಂಗಾ ನದಿಗೆ ಅಡ್ಡಲಾಗಿರುವ ಅತ್ಯಂತ ಹಳೆಯ ಸೇತುವೆಗಳಲ್ಲಿ ಒಂದಾಗಿದೆ.

ಈ ಸೇತುವೆಯು 75 ವರ್ಷಗಳಷ್ಟು ಹಳೆಯದಾಗಿದೆ ಮತ್ತು ಇದನ್ನು ಭಾರತ ರತ್ನ ಸರ್ ಎಂ. ವಿಶ್ವೇಶ್ವರಯ್ಯ ಅವರು ವಿನ್ಯಾಸಗೊಳಿಸಿದ್ದಾರೆ ಮತ್ತು ಅವರ ಮೇಲ್ವಿಚಾರಣೆಯಲ್ಲಿ ನಿರ್ಮಿಸಿದ್ದಾರೆ. ಈ ಸೇತುವೆಯು ಕುರುವಳ್ಳಿ ಪ್ರದೇಶವನ್ನು ತೀರ್ಥಹಳ್ಳಿಯೊಂದಿಗೆ ಸಂಪರ್ಕಿಸುತ್ತದೆ. ತುಂಗಾ ಸೇತುವೆಯನ್ನು **ಜಯಚಾಮರಾಜೇಂದ್ರ ಸೇತುವೆ** ಎಂದೂ ಕರೆಯುತ್ತಾರೆ.

ತುಂಗಾ ಸೇತುವೆಯು ಅನೇಕ ಪ್ರವಾಸಿಗರನ್ನು ಸೆಳೆಯುತ್ತದೆ, ವಿಶೇಷವಾಗಿ ವಾರಾಂತ್ಯದಲ್ಲಿ ಸೇತುವೆಯ ವಿಶಿಷ್ಟತೆಯನ್ನು ನೋಡಲು.

## ಸೇತುವೆಯ ರಚನೆ 
ಈ ಸೇತುವೆಯು ಮೇಲ್ಭಾಗದಲ್ಲಿ ಆರ್ಕ್-ರೀತಿಯ ರಚನೆಯನ್ನು ಹೊಂದಿದೆ, ಇದನ್ನು ಸೇತುವೆಯ ಎರಡೂ ಬದಿಗಳಲ್ಲಿ ಸತತವಾಗಿ ಕಂಬಗಳು ಬೆಂಬಲಿಸುತ್ತವೆ.ಮೇಲ್ಭಾಗದಲ್ಲಿ ಕಿರಣದಂತಹ ರಚನೆಗಳಿವೆ, ಎರಡು ಚಾಪಗಳನ್ನು ಸಂಪರ್ಕಿಸುತ್ತದೆ, ಛಾವಣಿಯಂತೆ ಕಾಣುತ್ತದೆ. ಈ ವಿಶಿಷ್ಟ ಸೇತುವೆಯು ಸಿಡ್ನಿ ಹಾರ್ಬರ್ ಸೇತುವೆ ಅನ್ನು ಹೋಲುತ್ತದೆ ಆದರೆ ಸ್ವಲ್ಪ ವ್ಯತ್ಯಾಸವಿದೆ.

## ಇತಿಹಾಸ
ಸೇತುವೆಯನ್ನು 1943 ರಲ್ಲಿ ಪೂರ್ಣಗೊಳಿಸಲಾಯಿತು ಮತ್ತು ನಂತರ ಮೈಸೂರಿನ ಮಹಾರಾಜ ಹೆಚ್. ಹೆಚ್ ಜಯಚಾಮರಾಜೇಂದ್ರ ಒಡೆಯರ್ ಉದ್ಘಾಟಿಸಿದರು ಮತ್ತು ಅವರ ಹೆಸರನ್ನು ಇಡಲಾಯಿತು.

## ಉಲ್ಲೇಖಗಳು
ವರ್ಗ:ಸೇತುವೆಗಳು
ಸಾದ್ ಬಿನ್ ಜಫರ್

**ಸಾದ್ ಬಿನ್ ಜಫರ್** (ಜನನ 10 ನವೆಂಬರ್ 1986) ಒಬ್ಬ ಪಾಕಿಸ್ತಾನಿ-ಕೆನಡಾದ ಅಂತರಾಷ್ಟ್ರೀಯ ಕ್ರಿಕೆಟಿಗ, ಇವರು ಅಂತರಾಷ್ಟ್ರೀಯ ಕ್ರಿಕೆಟ್‌ನಲ್ಲಿ ಕೆನಡಾವನ್ನು ಪ್ರತಿನಿಧಿಸುತ್ತಾರೆ ಮತ್ತು ಪ್ರಸ್ತುತ ಪುರುಷರ ರಾಷ್ಟ್ರೀಯ ತಂಡದ ನಾಯಕರಾಗಿದ್ದಾರೆ.  ಸಾದ್ ಎಡಗೈ ಆಲ್ ರೌಂಡರ್ . 

ಪುರುಷರ T20I ಪಂದ್ಯದಲ್ಲಿ ಒಂದು ರನ್ ಬಿಟ್ಟುಕೊಡದೆ ತನ್ನ ಗರಿಷ್ಠ ಕೋಟಾ ಓವರ್‌ಗಳನ್ನು (20-ಓವರ್‌ಗಳ ಪಂದ್ಯದಲ್ಲಿ 4 ಓವರ್‌ಗಳು) ಪೂರ್ಣಗೊಳಿಸಿದ್ದಕ್ಕಾಗಿ ಸಾದ್ ವಿಶ್ವ ದಾಖಲೆಯನ್ನು ಹೊಂದಿದ್ದಾರೆ ಮತ್ತು T20I ವೃತ್ತಿಜೀವನದಲ್ಲಿ 7 ನೇ ಅತಿ ಹೆಚ್ಚು ಮೊದಲ ಓವರ್‌ಗಳನ್ನು ಬೌಲ್ ಮಾಡಿದ್ದಾರೆ. 

ಸಾದ್ ಪ್ರಸ್ತುತ T20I ಇನ್ನಿಂಗ್ಸ್‌ನಲ್ಲಿ 414.28 ರ 3 ನೇ ಅತ್ಯಧಿಕ ಸ್ಟ್ರೈಕ್ ರೇಟ್‌ನ ದಾಖಲೆಯನ್ನು ಹೊಂದಿದ್ದಾರೆ. 

## ಉಲ್ಲೇಖಗಳು
ವರ್ಗ:ಕ್ರಿಕೆಟ್ ಆಟಗಾರ
ವಾಲ್ಟರ್ ರೀಡ್

thumb
**ವಾಲ್ಟರ್ ರೀಡ್** (1851-1902) ಅಮೆರಿಕದ ಒಬ್ಬ ಮಿಲಿಟರಿ ಸರ್ಜನ್.

## ಜೀವನ, ಸಾಧನೆಗಳು 
ಏಕಾಣುಜೀವಿವಿಜ್ಞಾನ ಇವನ ಅಧ್ಯಯನ ವಿಷಯ. ಈತನನ್ನು ಆರ್ಮಿ ಮೆಡಿಕಲ್ ಸ್ಕೂಲ್‌ನಲ್ಲಿ ಏಕಾಣುಜೀವಿವಿಜ್ಞಾನದ ಪ್ರಾಧ್ಯಾಪಕನಾಗಿ ನೇಮಿಸಲಾಯಿತು (1893). ಸ್ಪ್ಯಾನಿಷ್-ಅಮೆರಿಕನ್ ಯುದ್ಧದಲ್ಲಿ ಸ್ಪೇನಿಗರ ತುಪಾಕಿಗಳಿಂದ ಹತರಾದ ಅಮೆರಿಕನ್ ಯೋಧರ ಸಂಖ್ಯೆಗಿಂತ ಬಲು ಮಿಗಿಲಾಗಿ ಸೋಂಕು ಬೇನೆಗಳಿಂದ ಮಡಿದವರ ಸಂಖ್ಯೆ ಇತ್ತು. ಟೈಫಾಯಿಡ್ ಜ್ವರದ ಕಾರಣ ಮತ್ತು ಪಿಡುಗುರೂಪದ ಹರಡಿಕೆ ಬಗ್ಗೆ ತಿಳಿಯಲು ನೇಮಕಗೊಂಡ ಆಯೋಗದ ಮುಖ್ಯಸ್ಥ ಇವನೇ ಆಗಿದ್ದ.

ಆಗ ಜನರನ್ನು ಬಾಧಿಸುತ್ತಿದ್ದ ಇನ್ನೊಂದು ಪಿಡುಗು ಹಳದಿಜ್ವರ. ಇದು ಏಕಾಣುಜೀವಿಜನ್ಯ ರೋಗವೆಂದು ರೀಡ್ ರುಜುವಾತಿಸಿದ (1897). ಯುದ್ಧ ಮುಗಿದಾಗ (1899) ಈತನನ್ನು ಹಳದಿ ಜ್ವರದ ಕಾರಣ ಶೋಧಿಸುವ ಆಯೋಗದ ಮುಖ್ಯಸ್ಥನಾಗಿ ನೇಮಿಸಿ ಕ್ಯೂಬಾಕ್ಕೆ (ತಾತ್ಕಾಲಿಕವಾಗಿ ಅಮೆರಿಕದ ರಕ್ಷಣೆಗೆ ಒಳಪಟ್ಟ ದೇಶ) ನಿಯೋಜಿಸಲಾಯಿತು. ಈತನ ಅಧ್ಯಯನ ಎರಡು ಮುಖ್ಯ ಸಂಗತಿಗಳನ್ನು ಶ್ರುತಪಡಿಸಿತು. ದೇಹಸಂಪರ್ಕ, ಬಟ್ಟೆ, ಹಾಸಿಗೆ ಮುಂತಾದವುಗಳ ಮೂಲಕ ಹಳದಿಜ್ವರ ಹರಡುವುದಿಲ್ಲ, ಬದಲು, ಸೊಳ್ಳೆ ಕಡಿತವೇ ಇದರ ಕಾರಣ. ಏಡಿಸ್ ಎಂದು ಈ ಸೊಳ್ಳೆಯ ಹೆಸರು. ಇದರ ಪ್ರಜನನ ಮೂಲವನ್ನೇ ನಾಶಗೊಳಿಸಬೇಕು, ಅಲ್ಲದೇ ಸೊಳ್ಳೆಯ ಕಡಿತವಾಗದಂತೆ ಜಾಗರೂಕ ಕ್ರಮಗಳನ್ನು ಕೈಗೊಳ್ಳಬೇಕು ಎಂದು ರೀಡ್ ತೀರ್ಮಾನಿಸಿದ.

ಈತ ಇನ್ನೂ ಒಂದು ಸಂಶೋಧನೆ ಮಾಡಿದ: ಹಳದಿಜ್ವರವಾಹಕ ಸೊಳ್ಳೆಗಳು ವಾಸ್ತವವಾಗಿ ವಿಶಿಷ್ಟ ಬಗೆಯ ವೈರಸುಗಳನ್ನು ಒಯ್ಯುವ ಮಧ್ಯವರ್ತಿಗಳು ಮಾತ್ರ, ವ್ಯಕ್ತಿಗಳನ್ನು ಸೊಳ್ಳೆಗಳು ಕಡಿದಾಗ ವೈರಸ್ ಅವರ ರಕ್ತಗತವಾಗಿ ಮುಂದೆ ಜ್ವರಕ್ಕೆ ಕಾರಣವಾಗುತ್ತದೆ (1901). ನಿಜಕ್ಕೂ ವೈರಸ್‌ಜನ್ಯ ಪ್ರಥಮ ಮಾನವ ವ್ಯಾಧಿಯೇ ಹಳದಿಜ್ವರ. ರೀಡ್‌ನ ಸಂಶೋಧನೆ ಫಲವಾಗಿ ಹವಾನದಿಂದ ಹಳದಿಜ್ವರ ಸಂಪೂರ್ಣವಾಗಿ ಉಚ್ಚಾಟನೆಗೊಂಡಿತು.

## ಉಲ್ಲೇಖಗಳು 
## ಹೆಚ್ಚಿನ ಓದಿಗೆ 
* Bean, William B., *Walter Reed: A Biography*, Charlottesville: University Press of Virginia, 1982.
* Bean, William B., "Walter Reed and Yellow Fever", *JAMA* 250.5 (August 5, 1983): 659–62.
* Pierce J.R., (2005). *Yellow Jack: How Yellow Fever Ravaged America and Walter Reed Discovered its Deadly Secrets*. John Wiley and Sons. 

## ಹೊರಗಿನ ಕೊಂಡಿಗಳು 
* Video: Reed Medical Pioneers Biography on Health.mil&nbsp;– The Military Health System provides a look at the life and work of Walter Reed.
* WRAMC Website Reed History

ವರ್ಗ:ವಿಜ್ಞಾನಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮಾಧವೇಂದ್ರ ಬ್ಯಾನರ್ಜಿ

**ಮಾಧವೇಂದ್ರ ಬ್ಯಾನರ್ಜಿ** (೪ ಜನವರಿ ೧೯೩೪ - ೧೭ ನವೆಂಬರ್ ೨೦೧೯) ಅವರು ಭಾರತೀಯ ವಾಯುಪಡೆಯ ಮಾಜಿ ಅಧಿಕಾರಿ. ಇವರು ಭಾರತದ ಎರಡನೇ ಅತ್ಯುನ್ನತ ಪ್ರಶಸ್ತಿಯಾದ ಶೌರ್ಯ ಪ್ರಶಸ್ತಿ ಮತ್ತು ವಾಯು ಸೇನಾ ಪದಕ ಪಡೆದಿದ್ದಾರೆ.

## ಆರಂಭಿಕ ಜೀವನ 
ಮಾಧವೇಂದ್ರ ಬ್ಯಾನರ್ಜಿಯವರು ೧೯೩೪ ರ ಜನವರಿ ೪ ರಂದು ಕೊಲ್ಕತ್ತಾದಲ್ಲಿ ಶ್ರೀ ಟಿ. ಕೆ. ಬ್ಯಾನರ್ಜಿಯವರ ಮಗನಾಗಿ ಜನಿಸಿದರು.

## ಮಿಲಿಟರಿ ವೃತ್ತಿಜೀವನ 
೧೯೫೫ ರ ಏಪ್ರಿಲ್ ೧೬ ರಂದು ಬ್ಯಾನರ್ಜಿ ಭಾರತೀಯ ವಾಯುಪಡೆಗೆ ಸೇರ್ಪಡೆಯಾದರು. ಅವರು ೧೯೬೫ ಮತ್ತು ೧೯೭೧ ರ ಭಾರತ-ಪಾಕಿಸ್ತಾನ ಯುದ್ಧದಲ್ಲಿ ಕಾರ್ಯಪ್ರವೃತ್ತರಾಗಿದ್ದರು. ೧೯೭೧ರ ಯುದ್ಧದ ಸಮಯದಲ್ಲಿ, ಸುಖೋಯ್ ಸು-೩ ವಿಮಾನಗಳನ್ನು ಹೊಂದಿದ ಫೈಟರ್ ಬಾಂಬರ್ ಸ್ಕ್ವಾಡ್ರನ್, ೧೦೧ ನೇ ಸ್ಕ್ವಾಡ್ರನ್ನಲ್ಲಿ ಸ್ಕ್ವಾಡ್ರನ್ನ ನಾಯಕ ಮತ್ತು ಹಿರಿಯ ಪೈಲಟ್ ಆಗಿ, ಅವರು ಶತ್ರುಗಳ ವಿರುದ್ಧ ಹಲವಾರು ಕಾರ್ಯಾಚರಣೆಗಳನ್ನು ಮುನ್ನಡೆಸಿದರು. ಅವುಗಳಲ್ಲಿ ಹೆಚ್ಚಿನವು ಛಾಂಬ್ ಯುದ್ಧಗಳಲ್ಲಿ ಸೇನಾ ಕಾರ್ಯಾಚರಣೆಗಳನ್ನು ಬೆಂಬಲಿಸಿದವು. ಈ ಕಾರ್ಯಾಚರಣೆಗಳ ಸಂದರ್ಭದಲ್ಲಿ, ಶತ್ರುಗಳ ಟ್ಯಾಂಕರ್‌ ಹಾಗೂ ಬಂದೂಕುಗಳನ್ನು ನಾಶಪಡಿಸಿದರು. ಅವರು ಶತ್ರುಗಳ ಮೇಲಿನ ದಾಳಿಗೆ ವೈಯಕ್ತಿಕವಾಗಿ ಜವಬ್ದಾರಿವಹಿಸಿದರು ಮತ್ತು  ದಾಳಿಯ ಸಂದರ್ಭದಲ್ಲಿ ಪದೇ ಪದೇ ಯುದ್ಧಕ್ಕೆ ಮರಳುವ ಮೂಲಕ ಶೌರ್ಯ ಮತ್ತು ಕೌಶಲ್ಯವನ್ನು ತೋರಿಸಿದರು. ಇದು ಭಾರತೀಯ ನೆಲದ ಪಡೆಗಳ ಮೇಲೆ ಒತ್ತಡವನ್ನು ನಿವಾರಿಸಿತು ಮತ್ತು ಅವರ ಕಾರ್ಯಾಚರಣೆಗಳನ್ನು ಮುಂದುವರಿಸಲು ಅನುವು ಮಾಡಿಕೊಟ್ಟಿತು. ಯುದ್ಧ ಕಾರ್ಯಾಚರಣೆಗಳಲ್ಲಿ ಪ್ರದರ್ಶಿಸಿದ ಶೌರ್ಯ ಮತ್ತು ನಾಯಕತ್ವಕ್ಕಾಗಿ, ಮಾಧವೇಂದ್ರ ಬ್ಯಾನರ್ಜಿ ಅವರಿಗೆ ಮಹಾವೀರ ಚಕ್ರ ನೀಡಲಾಯಿತು.

ನಂತರ ಅವರು ನಿವೃತ್ತರಾಗುವ ಮೊದಲು ಏರ್ ವೈಸ್ ಮಾರ್ಷಲ್ ಹುದ್ದೆಗೆ ಏರಿದರು. ಅವರು ತಮ್ಮ ೮೫ ನೇ ವಯಸ್ಸಿನಲ್ಲಿ ೨೦೧೯ ರ ನವೆಂಬರ್ ೧೭ ರಂದು ನಿಧನರಾದರು.

## ಉಲ್ಲೇಖಗಳು 
ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ